2249 Μηνύματα Απεστάλη: 13/05/2012, 17:16:30\nΔεν βλεπεις οτι ειναι η μονη αξιοπιστη λυση?Κατε 'με\nΌχι δεν είναι, λένε ανεφάρμοστες μαλακίες.\nΝα βγούνε με την πραγματική τους ατζέντα και να αποφασίσει ο λαός που θέλει να τραβήξει. Δεν είναι εποχές για άλλες κοροϊδίες, είμαστε καζάνι έτοιμο να εκραγεί...\n296 Μηνύματα Απεστάλη: 13/05/2012, 17:17:33\nΔεκτη η αποψη σου.Οκ\n2249 Μηνύματα Απεστάλη: 13/05/2012, 17:22:47\nahlobar είσαι μικρός στην ηλικία και καταλαβαίνω την απόγνωσή σου. "Τι βρεγμένος - Τι μούσκεμα" θα πεις. Απλά, προσπάθησε να δεις την πολιτική σε βάθος και μην εντυπωσιάζεσαι με εφετζήδικες παρορμητικές εξαγγελίες.\nΓια να το συνδέσω με το θέμα που άνοιξες, ο κόσμος ψήφισε Τσίπρα για να του επιστρέψει αυτά που πλήρωσε - άδικα - και να τον απαλλάξει από αυτά που θα κλειθεί να πληρώσει σε μερικές εβδομάδες.\nΟ κόσμος ψήφισε Χρυσή Αυγή για να τον απαλλάξει από την εγκληματικότητα και τους λαθρομετανάστες.\nΜε συτά τα 2 δεδωμένα ασχολούμαστε ΟΛΟΙ μετά τις εκλογές, η πραγματρική ατζέντα όμως έχει να κάνει με την παραμονή μας ή όχι στο Ευ΄ρω και την Ευρωπαϊκή Ένωση. Και εκεί χρειάζονται ξεκάθαρες κουβέντες...\n7552 Μηνύματα Απεστάλη: 13/05/2012, 20:34:23\nΑν πτωχεύσουμε, θα είμαστε βέβαια τελείως ανίσχυροι να διαπραγματευτούμε οποιοδήποτε εθνικό θέμα, αλλά επιπλέον η πιθανότητα να πουλήσουμε εθνικό πλούτο για ένα κομμάτι ψωμί σε περίοδο πτώχευσης, αυξάνεται τρομερά, καθώς η οικονομία μας θα έχει πολύ περισσότερο ανάγκη για επενδύσεις και λρφτά σε ευρώ, από οποιαδήποτε άλλη περίοδο.\nΕπίσης θα ήθελα να ξέρω, και ίσως μπορεί να μας διαφωτίσει σε αυτό ο φίλος ahlobar σαν αντικειμενικός κριτής, πού αναφέρεται στην επιστολή του Τσίπρα προς την Ευρώπη, η λέξη καταγγελία, για να σιγουρευτώ και εγώ, ότι ο ΣΥΡΙΖΑ ρητά και αμετάκλητα καταδικάζει το μνημόνιο.\nEdited by - Dr Jekyll Mr Hyde on 13/05/2012 20:36:23\n7458 Μηνύματα Απεστάλη: 14/05/2012, 01:19:26\nΟ Εθνικισμός είναι μια ιδεολογία, μια πολιτική ιδεολογία\nΑυτά τα πράγματα είναι γνώστα\nΓνωστά είναι αλλά ο καθένας πιστεύει ό,τι τον εξυπηρετεί, όπως για παράδειγμα ο zip που λέει:\nΟ Μιχαλολιάκος ήταν στην Κ.Υ.Π. Μάλιστα είχε και το ψευδώνο "Αστυάναξ"\nΓι' αυτό ακριβώς σου είπα στην αρχή, πως για τον κάθε Εθνικιστή [ π.χ Μιχαλολιάκος ], ένα διάταγμα του τύπου : " Έχοντας υπ'όψιν το άρθρο 91 του Συντάγματος και κατόπιν εισηγήσεως της κυβερνήσεως, αναστέλλομεν τας διατάξεις των άρθρων του εν ισχύει Συντάγματος καθ' όλον το Κράτος λόγω εκδήλου απειλής κατά της δημοσίας τάξεως και ασφαλείας της χώρας εξ εσωτερικών κινδύνων.", θα ήταν απόλυτα φυσιολογικό.\nΑυτό δεν είναι εθνικισμός. Αυτό είναι κατάσταση πολιορκίας δημοκρατικού πολιτεύματος. Μάλλον έχεις μαύρα μεσάνυχτα από εθνικισμό και οι γνώσεις σου περιορίζονται σε ό,τι σερβίρει το MEGA και ο ΣΚΑΙ.\nΑναρρωτιέμαι πάντως τι σόϊ παιδεία λαμβάνουν οι νέοι άνθρωποι στον τόπο μας, όταν υπάρχουν εκπαιδευτικοί οι οποίοι δημόσια χαρακτηρίζουν την δικτατορία ως απλά ... μια "έκτακτη κατάσταση".\n1. Οι νέοι άνθρωποι λαμβάνουν την παιδεία που επιβάλει το Υπουργείο Ρωμαίικης Παιδείας\n2. Η δικτατορία βασίζεται στο άρθρο 48 του Συντάγματος "Περί καταστάσεως πολιορκίας" και έχει τελείως προσωρινό χαρακτήρα. Με όρους της πολιτικής οικονομίας, αυτό που πιθανώς εννοείς ως "δικτατορία" (που μπορεί να είναι οτιδήποτε, μια και δεν το κάνεις σαφές) είναι ένα κίνημα στρατιωτικών για την κατάληψη της εξουσίας, γνωστό ως "προνουντσιαμέντο". Εκτός αν εννοείς τη δικτατορία του προλεταριάτου που είναι το όνειρο πολλών ... δημοκρατικών δυνάμεων.\nΓι' αυτό ακριβώς σου είπα στην αρχή, πως για τον κάθε Εθνικιστή [ π.χ Μιχαλολιάκος ], ένα διάταγμα του τύπου : " Έχοντας υπ'όψιν το άρθρο 91 του Συντάγματος\nΤο άρθρο 91 του Συντάγματος αναφέρεται στο Πειθαρχικό Συμβούλιο των Δικαστών.\nΑναμφίβολα. Γι' αυτό και ο Εθνικισμός τα καταργεί.\nΟ εθνικισμός πρεσβεύει το ακομματικό κράτος. Δεν είναι μυστικό αυτό και δεν ανακάλυψες την Αμερική. Αντικαθιστά επίσης την κοινοβουλευτική δημοκρατία με το συντεχνιακό κράτος το οποίο είναι η ιδανική μορφή εκπροσώπησης όλων των επαγγελματικών τάξεων στη διακυβέρνηση της χώρας. Κι αυτό γνωστό.\nΑντίθετα, το κομματικό κράτος το μόνο που μπορεί να προσφέρει σε μια χώρα είναι αυτό που βιώνουμε σήμερα.\nΗ Δημοκρατία δεν νομιμοποιείται όταν η ίδια παράγει ανομία.\nΑυτό το αγγλικό έκτρωμα του Κρόμγουελ που ονομάζεις "δημοκρατία", ασελγώντας όχι μόνο πάνω στη λέξη αλλά και στο περιεχόμενο που δημιούργησαν οι πρόγονοί μας, δεν έχει καμία σχέση με την "εξουσία του λαού", όπως λέει η λέξη.\nΠρόκειται για ένα αποτυχημένο, φαύλο σύστημα που βασίζεται στην άγνοια των ανθρώπων που ψηφίζουν, στην οικογενειοκρατία, στο ρουσφέτι, στην σπατάλη και στο ψέμα. Κυρίως όμως βασίζεται στην "ιδέα" πως η ψήφος του Χρυσόγονου και η ψήφος του τρελού του χωριού έχουν ακριβώς την ίδια αξία και άρα ο λόγος τους έχει ακριβώς την ίδια βαρύτητα.\nΟυσιαστικά η δημοκρατία είναι η ανομία προσωποποιημένη και μάλιστα έχουν πείσει τους λαούς πως είναι το τέλειο σύστημα, όταν δεν μπορεί να ανταπεξέλθει ούτε στα βασικά.\nEdited by - macedon on 14/05/2012 01:21:57\n7458 Μηνύματα Απεστάλη: 14/05/2012, 01:38:33\nΚατ' αρχήν δεν χρειάζεται να νιώθεις ντροπή για την καταγωγή σου επειδή ένα ακραίο κόμμα εισήλθε στην ελληνική Βουλή.\nΣχετικά με το ερώτημα γιατί οι πολίτες ψήφισαν Χρυσή Αυγή θα σου πω ότι σε περιόδους κρίσεων και έντονων κοινωνικών και οικονομικών προβλημάτων τέτοιοι οργανισμοί βρίσκουν μια στήριξη από απογοητευμένους και εξοργισμένους πολίτες με αποτέλεσμα να αυξάνεται η δύναμη και η επιρροή τους\nΟταν επανέλθει η σταθερότητα στην χώρα τότε αυτά τα κόμματα θα βρεθούν ξανά εκεί που ήταν και νωρίτερα: στο περιθώριο.\nΤο γεγονός ότι τόσα χρόνια βρίσκονταν σ' αυτή τη θέση αποδεικνύει ότι ουδέποτε αποτέλεσαν σοβαρές και αξιόπιστες προτάσεις για το μέλλον της χώρας κι ότι η πλειοψηφία του ελληνικού λαού τους θεωρεί γενικά ανεπιθύμητους.\n7552 Μηνύματα Απεστάλη: 14/05/2012, 01:53:15\nκανείς τους δεν δημιούργησε δημόσιους οργανισμούς του τύπου "Οργανισμός για τη μελέτη της σεξουαλικής ζωής του χταποδιού" για να διορίσει τους ψηφοφόρους τους.\nΜα ξέρεις τι ενδιαφέρουσα σεξουαλική ζωή έχει το χταπόδι; Σκέψου να είχες και εσύ οκτώ χέρια.\nΒέβαια εδώ τίθεται ένα σοβαρότατο επιστημονικό ερώτημα, όταν τα χταποδια αλληλοθωπεύονται, τότε λέμε ότι κάνουν footjob ή handjob\nΑυτά είναι τα μεγάλα επιστημονικά ζητήματα, που μόνο το πρωτοπόρο ελληνικό κράτος μπορεί να λύσει.\n7458 Μηνύματα Απεστάλη: 14/05/2012, 01:56:32\nΘελω να μου εξεηγησετε πως τασσεστε υπερ του κομματος που αν μπορουσε θα εκλεινε τα συνορα και θα απομομωνε την χωρα\nΜη λες ανοησίες. Το να μην επιτρέπεις να μπαίνει όποιος θέλει, είναι "απομόνωση"; Τότε οι ευρωπαϊκές χώρες και οι Η.Π.Α. πρέπει να είναι οι πιο απομονωμένες του κόσμου.\nθα απογορευε τισ συναθροισεις\nΑυτό το φαντάστηκες μόνος σου;\nθα εφαρμοζε θανατικη ποινη για ψιλουπηδημα\nΠροσωπικά σου βγάζω το καπέλο, γιατί φαίνεται να γνωρίζεις πράγματα μέσα από τη Χρυσή Αυγή που αγνοεί ... ακόμη κι ο Μιχαλολιάκος.\nΠοιο απόρρητο έγγραφο διάβασες βρε μπαγάσα;\nθα σου εκοβε την ελευθερια για την οποια σκοτωθηκαν συμπατριωτες μας\nΕίμαι σίγουρος πως οι συμπατριώτες μας σκοτώθηκαν για να έχουν οι βουλευτές off shore εταιρίες, καταθέσεις στην Ελβετία και δωρεάν αυτοκίνητο.\nτο **** το ιντερνετ που εχεις εσυ καθε βλακα χρυσαυγιτη δεν θα υπηρχε για να ανταλασεις αποψεις και οτι αλλο σκατα κανεις,δεν θα υπηρχε μερος να διασκεδασεις\nΑυτά συμβαίνουν στην Κίνα που έχει "λαϊκή δημοκρατία".\nΟ Δημήτρης Δημόπουλος, στο έργο του "Η μάχη του Βερολίνου" περιγράφει πώς οι Σοβιετικοί στρατιώτες λεηλατούσαν τα σπίτια των Βερολινέζων, παίρνοντας ακόμη και τους ηλεκτρικούς λαμπτήρες, τους οποίους όμως δεν ήξεραν τι να τους κάνουν γιατί στον τόπο τους δεν είχαν ηλεκτρικό.\nπου συμμετηχες στην απωλεια εδαφων την Κυπρου\nΗ παραχώρηση της Εθνικής Κυριαρχίας ήταν προαπαιτούμενο για την ανάληψη της προεδρίας από τον Παπούλια, όπως του είπε ρητά η πρόεδρος της Βουλής.\nπου θεωρουσες τον ευατο σου ανωτερο απο αλλους ανθρωπους\nΕ, αυτό ίσως μερικές φορές και με συγκεκριμένα άτομα να είναι παραπάνω από φανερό\nΚαι τον δημοσιογραφο τον δειρανε αναρχικοι ε?Δεν παιζει κανενα ρολο που εκραζε την ΧΑ μετα τις εκλογες?ΟΧΙ καμια.\nΣτα Εξάρχεια δεν έχει Χρυσαυγίτες. Δεν στο είπε κανείς;\nΟι θεσεις του συριζα ειναι πολυ απλες.\nΟι θέσεις του ΣΥΡΙΖΑ είναι για ανθρώπους που δεν γνωρίζουν ούτε τα βασικά.\nΑν συγκροτηστει μια δημοκρατικη και τιμια κυβερνηση δεν υπαρχουν αδιεξοδα.\nΕίπαμε. Αδιέξοδο είναι η ίδια η δημοκρατία.\nΡε συ. Αυτή η στροφή προς τη Ρωσία είναι θέση της Χρυσής Αυγής. Μπας και είσαι Χρυσαυγίτης και δεν το ξέρεις;\nΧειροκροτα τον ευατο σου σαν περηφανο φασιστα και στις επομενες εκλογες κανε και πορεια υποστηριξης.\nΕ, τώρα αυτά δεν τα κάνουν ούτε οι Χρυσαυγίτες και τα κάνεις εσύ, δημοκράτης άνθρωπος; Μπας και είσαι και κρυπτονεοναζιστής;\nΤο ενα δευτερο των μπατσων ψηφισε ΧΑ.\nΕμένα με έδειρε δεξιά κυβέρνηση μπροστά στο τούρκικο προξενείο το 1981.\nΜε έδειρε σοσιαλιστική κυβέρνηση μπροστά στο Υπουργείο Παιδείας το 1982.\nΔιαφορά δεν είδα...\n7458 Μηνύματα Απεστάλη: 14/05/2012, 02:11:25\n7458 Μηνύματα Απεστάλη: 14/05/2012, 03:49:17\nΆργησα λίγο να σου απαντήσω γιατί πήγαινες το σχόλιο από το ένα θέμα στο άλλο και σ' έχασα...\nΌχι σου αρέσει να παίζεις με τις λέξεις\nΌχι φίλε μου, Craven. Το να δίνουμε στις λέξεις το περιεχόμενο που έχουν είναι η βάση για μια λογική συζήτηση.\nΗ συζήτηση βασίζεται σε μία σύμβαση που λέει πως όταν λέμε "ήλιος" εννοούμε τον ήλιο και όχι το ιμάμ μπαϊλντί. Έτσι, όταν λέμε "φασισμό" εννοούμε αυτό που σημαίνει η λέξη κι όχι αυτό που εμείς θέλουμε/νομίζουμε/ελπίζουμε/θεωρούμε ότι σημαίνει.\nΣαφώς. Απλά μπορεί να δικαιολογήσει μερικά πράγματα. Βέβαια, υπάρχει και η άλλη περίπτωση:\nΜέσα στη Χρυσή Αυγή (και στον εθνικιστικό χώρο γενικά) ποτέ δεν τέθηκε θέμα "επίσημου" θρησκευτικού δόγματος. Δεν υπήρχε δηλαδή η τάση που υπάρχει στον ΛΑΟΣ όπου πρέπει ντε και καλά να είναι κανείς ορθόδοξος. Πιθανόν, βλέποντας να προσέρχονται στο κίνημα ορθόδοξοι σε μεγάλη κλίμακα, σκέφτηκαν να αποποιηθούν τις τυχόν παγανιστικές/ παραδοσιακές δοξασίες κάποιων μελών (γιατί ο χώρος σαν χώρος, επαναλαμβάνω, ποτέ δεν είχε "επίσημο" θρησκευτικό πλαίσιο)\nΠροσωπικές θέσεις εκφράζω και κατά τη γνώμη μου είναι ανούσιο (για να μην πω "ανόητο") να ψηφίζει κανείς έναν σχηματισμό με βάση τις θρησκευτικές πεποιθήσεις του αρχηγού του.\nΕάν για κάποιους είναι σημαντικό, και πάντως σημαντικότερο από το πρόγραμμα και τις θέσεις, τόσο το χειρότερο γι'αυτούς.\nΔεν είπαν ότι είναι "καλοί χριστιανοί". Είπαν πως "ο συγκεκριμένος που κατηγορήθηκε για παγανιστής, είναι καλός χριστιανός". Αν ο ΧΨ, το θεωρεί αυτό σημαντικό, προφανώς και είναι ευθύνη του.\nΜην μου πεις πως κάποιος αριστερός χριστιανός θα ψηφίσει το Σαμαρά γιατί είναι καλός χριστιανός και η Παπαρήγα είναι άθεη. Ειλικρινά το πιστεύεις αυτό;\nΔεν γνωρίζω κάτι παρόμοιο και οπωσδήποτε ποτέ δεν ήταν απαραίτητη προϋπόθεση να έχεις συγκεκριμένο σωματικό τύπο για να γίνεις μέλος της Χρυσής Αυγής. Είσαι σίγουρος ότι τα φιλαράκια σου ήταν όντως στη Χρυσή Αυγή; Γιατί έχω συναντήσει κάποιους που έλεγαν ότι ήταν μέλη του ΕΝΕΚ και δεν είχαν ιδέα τι είναι τούτο.\nΜήπως ... νόμιζαν ότι ήταν στη Χρυσή Αυγή;\nΈναν μικροπωλήτή δηλαδή ή αυτά που έβλεπα εγώ με τους πακιστανούς που καθόντουσαν στα παγκάκια και τους την έπεφταν τα φουσκωτά καμάρια. Συμφωνείς?\nΣυμφωνώ πως όταν ένας παράνομος μικροπωλητής απλώνει παράνομα την παράνομη πραμάτεια του έξω από ένα νόμιμο μαγαζί, θα πρέπει ο ιδιοκτήτης του μαγαζιού να βγει και να τον τουλουμιάσει στο ξύλο.\nΟι νόμιμοι μετανάστες είναι ελάχιστοι.\nΓια τους παράνομους, θεωρώ πως πρέπει να εφαρμοστεί ο νόμος που έχει θεσπίσει η ελληνική πολιτεία. Επαναπροώθηση στη χώρα τους μέσα σε τρεις μέρες και (αν αυτό δεν είναι εφικτό), τρίμηνη φυλάκιση και διοικητική απέλαση.\nΆλλωστε οι νόμοι γίνονται για να εφαρμόζονται, ναι;\nΘέλω λοιπόν την άποψη σου χωρίς να πιαστείς στα δικά μου βιώματα αν ισχύουν η όχι για το αν συμφωνείς με την βία που περιέγραψα ή όχι.\nΑυτό που περιέγραψες είναι ένα κοινωνικό-πολιτικό φαινόμενο που λέγεται "όταν το κράτος δεν μπορεί να προστατέψει τους πολίτες του, τότε τι πρέπει να κάνουν οι πολίτες";\nΠροσωπικά πιστεύω ότι είναι καθήκον κάθε Έλληνα να προστατεύει τους συμπατριώτες του από οποιαδήποτε παράνομη δραστηριότητα που στρέφεται εναντίον τους.\nΑυτό που θεωρώ απαράδεκτο είναι όταν νομιμοποιείται η παρανομία και η αυθαιρεσία, μεταμφιεζόμενη με το μανδύα της "προοδευτικότητας" και της "πολυπολιτισμικότητας".\nΚατά τα άλλα, το πρόβλημα θα μπορούσε να έχει λυθεί και η "βία" να εξαλειφθεί με πολύ απλό τρόπο: Αν εφαρμοζόταν οι νόμοι!\nΠάντως, για να μη λες ότι δεν σου απάντησα, η μονολεκτική απάντησή μου είναι πως "είμαι κατά της τυφλής βίας".\nΗ εκμετάλλευση που επιχειρεί ο Καμμένος είναι στο βασικό θέμα της δανειακής σύμβασης της χώρας. Το κόμμα του είναι ένα καιροσκοπικό κόμμα που δημιουργήθηκε εξ αιτίας ενός γεγονότος και θα διαλυθεί ή θα απορροφηθεί όταν το γεγονός αυτό αλλάξει μορφή.\nΤο πρόγραμμα του Καμμένου μου θυμίζει την απάντηση που μου έδωσε ένας νεαρός της "Νεολαίας Προοδευτικών" (του Μαρκεζίνη) όταν το ρώτησα τη δεκαετία του '80 ποιά είναι η ιδεολογία τους:\n"Να βγει ο Παπαδόπουλος και να ρθεί ο Βασιλιάς", μου απάντησε.\nΑυτό που περιέγραψες είναι εθνικισμός μαζί με σοσιαλισμό.. να δεις πως λέγεται.. α ναι εθνικοσοσιαλισμός\nΈτσι ακριβώς λέγεται. Σοσιαλισμός στο πλαίσιο του έθνους.\nΜπορείς να πάρεις μια ιδέα διαβάζοντας την "Πολιτεία" του Πλάτωνα. Οι βασικές αρχές του εθνικισμού περιέχονται εκεί μέσα.\nΓια τα υπόλοιπα είμαι στη διάθεσή σου...\nEdited by - macedon on 14/05/2012 03:52:09\n2006 Μηνύματα Απεστάλη: 14/05/2012, 10:38:03\nΜακεδων,αυτο ειναι η μεγαλυτερη απατη .Καταρχην το πρωτογενες ελειμα δεν βγαινει απο τον προυπολογισμο,αλλα απο τα εσοδα-εξοδα γενικης κυβερνησης.\nΣτα εσοδα γενικης κυβερνησης δεν περιλαμβανονται τα δανεια που παιρνουμε,ενω στα εξοδα περιλαμβανονται μονο οι δαπανες για τοκους,οχι ομως οι δαπανες για χρεωλυσια.\nΤο 2011 λοιπον,τα εσοδα εκλεισαν στα 88 δις,ενω τα εξοδα στα 117 δις.Οι τοκοι ηταν περιπου 16 δις.\nΑρα το πρωτογενες ελειμα ηταν 117δις γενικα εξοδα-16 δις τοκοι δανειων=91 δις-88 δις εσοδα =3 δις στρογγυλοποιημενα.\nΤο πρωτο τριμηνο ομως του 2012 τα εσοδα ηταν 2 δις παραπανω απο τα εξοδα προ τοκων.Αρα ειχαμε 2 δις πρωτογενες πλεονασμα τριμηνου.Επειδη ομως οι τοκοι στο διαστημα αυτο ηταν 6 δις,ειχαμε ελειμα(οχι πρωτογενες) 4 δις.\n5558 Μηνύματα Απεστάλη: 14/05/2012, 12:17:14\nΕφαρμόζεται όσο μπορεί ο νόμος στην συγκεκριμένη περίπτωση, macedon.\nΦυλακίζονται και με εξάμηνα και δικαστικές απελάσεις. Ξέρεις τι γίνεται;\nΕίτε οι χώρες που δηλώνουν δεν τους αναγνωρίζουν, είτε δεν υπάρχει διακρατική συμφωνία, με αποτέλεσμα ν' αποφυλακίζονται με προσωρινή άδεια παραμονής 6 μηνών, με τον όρο ότι θα βρουν τρόπο να φύγουν.\nΔεν φεύγουν, τους ξαναπιάνουν και φτου κι από την αρχή.\nΦυλακίζονται, δικτυώνονται, οργανώνονται και αποφυλακίζονται. Φαύλος-κύκλος.\nΥπάρχει στην Ελευσίνα ένα κέντρο επαναπατρισμού των, όπου μπορούν να πάνε και να δηλώσουν την χώρα που θέλουν να πάνε και μεταφέρονται δωρεάν.\nΕλάχιστοι πηγαίνουν όμως.\nΧεχε... ο μόνος τρόπος είναι να τους πετάνε με αλεξίπτωτα επάνω από τις χώρες τους!\nEdited by - Αίολος on 14/05/2012 12:18:24\n557 Μηνύματα Απεστάλη: 14/05/2012, 12:31:45\nΕγώ να δεις πως χάθηκα :)\nΣαφώς. Απλά μπορεί να δικαιολογήσει μερικά πράγματα.\nΠροσωπικά οποιαδήποτε μορφή "εξαπάτησης" του εκλογικού σώματος δεν μπορώ να την δικαιολογήσω. Το μόνο "άλλοθι" είναι ότι το κάνουν όλοι (απ την άλλη όμως όσο πιο ισχυρές θέσεις λες ότι έχεις τόσο λιγότερο δικαίωμα έχεις να πεις το οποιοδήποτε ψέμα αλλά αυτό είναι άλλο θέμα και προσωπική άποψη)\nΠροσωπικές θέσεις εκφράζω και κατά τη γνώμη μου είναι ανούσιο (για να μην πω "ανόητο")\nΤο γνωρίζω όπως γνωρίζεις ότι και για εμένα είναι ανούσιο και ανόητο, αλλά αυτό που είπα είναι πως δεν μιλάμε για εμάς τους 2 μόνο αλλά για 450000 ανθρώπους :) Κατανοητή πάντως η τοποθέτηση\nΑυτό δεν έχει σχέση με ότι είπα.. μιλάω για τις ευθύνες ενός κόμματος απέναντι στα προεκλογικά λεγόμενα προς τους ψηφοφόρους. Δεν νομίζω να κολλάει εδώ τα περί Σαμαρά και Παπαρήγα ούτε το θέμα είναι η θρησκεία συγκεκριμένα. Λέμε πως με λίγα λόγια σε μια προεκλογική εκστρατεία επιτρέπονται τα ψέμματα και οι λαϊκισμοί αλλά έτσι δίνουμε άλλοθι και στους απέναντι.\nΕ τώρα... λες και δεν τους βλέπει ο καθένας και αυτή την στιγμή τους φουσκωτούς και λες και είναι βελόνες και κρύβονται. Κρύβεται μόνο ότι δεν θέλουμε να δούμε ή θέλουμε να κρύψουμε. Μπορεί όμως να είχα παρενέργειες απ το lsd και να είχα μπει και σε εκκλησίες αντί για την ΧΑ και να μίλαγα με μπετατζίδες αντί για Χρυσαυγίτες ποιος ξέρει :) Οπότε πάσο σε αυτό.\nΦυσικά και είναι για να εφαρμόζονται και χρειάζονται και άλλοι και μάλιστα αυστηροί. Δεν διαφώνησα ποτέ σε αυτό.\nΤώρα δεν κατάλαβα αν ισχύει το δικό σου το "ελάχιστοι" ή του Μιχαλολιάκου το "κανείς νόμιμος". Νομίζω υπάρχει ουσιώδης διαφορά πίσω απ τις λέξεις και δεν είναι απλά μαθηματικά και ένα μικρό νούμερο διαφοράς (30000 και όντως μικρό νούμερο). Το ένα δείχνει γνώση ενώ το άλλο νοοτροπία. Μαζί σου συμφωνώ αλλά δεν φαίνεται να συμφωνεί ο Μιχαλολιάκος (αν και είμαι σίγουρος ότι θα τα γυρίσει και αυτός).\n"είμαι κατά της τυφλής βίας".\nΑν και διφορούμενη η απάντηση σου αφήνοντας παραθυράκια τυφλής βίας (όταν αφήνεις τον πολίτη να αποφασίσει πότε θίγεται τότε η βία γίνεται τυφλή). Αλλά η κατάληξη της πρότασης, με ικανοποιεί και χαίρομαι γιαυτό.\nΦυσικά έχεις δίκιο αλλά το ίδιο μπορεί να πει κάποιος και για την ΧΑ. Ότι δηλαδή εκμεταλλεύτηκε ένα γεγονός για να αναδειχθεί απέναντι σε ένα σύστημα που ήταν μέρος του (άποψη μου...) χρησιμοποιώντας λαϊκισμό.\nΒέβαια ο Εθνικοσοσιαλισμός δεν είναι απλά εθνικισμός με σοσιαλισμό και τέλος. Υπάρχουν συγκεκριμένες αρχές μέσα με σαφή κλίση προς τον ρατσισμό και τον αντισημιτισμό καθώς και στην ανωτερότητα της φυλής έναντι των άλλων, τον μιλιταρισμό, την πλήρη άρση της δημοκρατίας (είδος δικτατορίας δηλαδή) και με λίγα λόγια καμιά σχέση με τον απλό εθνικισμό για τον οποίο μιλάγαμε ως τώρα και για τον οποίο μιλάει η ΧΑ. Το άλλο όνομα του εθνικοσοσιαλισμού είναι ναζισμός (ένα και το αυτό και το ξέρεις αφού σου αρέσει να είσαι και απόλυτος με τις λέξεις.. nazi = NAtionalsoZIalismus) κάτι το οποίο όμως αποποιείται (επίσημα) η Χρυσή Αυγή τα τελευταία χρόνια. Άρα εσύ είσαι εθνικοσοσιαλιστής τελικά αντίθετα απ την ΧΑ? :)\nΦυσικά και το χω διαβάσει αλλά δεν υπάρχει τόσο μεγάλη σύνδεση όσο θα θέλατε να πιστεύετε.\nΚαταρχήν δεν υπάρχει στην πολιτεία που καταλήγουν σιγά σιγά ο Σωκράτης με όσους μιλάει, τεχνοκρατισμός αλλά αντίθετα είναι ΕΝΤΕΛΩΣ ενάντια στους τεχνοκράτες αλλά και στις τέχνες (εντελώς άλλο το ένα άλλο το άλλο φυσικά) αλλά στηριζόμενο καθαρά στους φιλόσοφους (το άλλο άκρο δηλαδή). Αντιμιλιταριστική κοινωνία (με στήριξη μόνο στην ανδρεία και όχι σε όπλα ή στρατό), άκρατα δημοκρατική, καθώς αν είσαι άξιος να φτάσεις στο επίπεδο ενός φιλόσοφου τότε αυτόματα μπορείς να "διοικήσεις", μακριά από υλικά αγαθά κτλ, δίκαιη και στηριζόμενη γενικά στην σοφία (που σε καμιά περίπτωση δεν αφορά τέχνες όσο επιτήδειος και να είναι κανείς σε αυτές). Κάτι σαν την πολιτεία του Fresko αλλά με φιλόσοφους αντί για τεχνοκράτες. Αν βάλουμε την παράμετρο ότι Έλλην εφόσον αποκτήσεις την γνώση και την παιδεία για τους αρχαίους γίνεσαι (για τους Εθνικιστές και ειδικά για τους Εθνικοσοσιαλιστές γεννιέσαι), πραγματικά δεν βρίσκω απόλυτο συσχετισμό με τον Εθνικισμό και ειδικότερα με τον Εθνικοσοσιαλισμό. Αντίθετα εγώ είδα πως είναι μια ακόμα καλύτερη μορφή δημοκρατίας σε σημεία μάλιστα που ορισμένες φορές καταλήγει να μοιάζει με μια ουτοπική κομμουνιστική κοινωνία (όπως θα έπρεπε να είναι ο κομμουνισμός). Ίσως να έχω καταλάβει λάθος καθώς έχουν περάσει χρόνια :)\n7552 Μηνύματα Απεστάλη: 14/05/2012, 13:00:38\nΤο πρωτογενές έλλειμα κανονικα προκύπτει αν αφαιρέσεις από τα έσοδα του κράτους, όλα όσα χαλάει για αγορά αγαθών και υπηρεσιών που χρειάζονται για την κανονική λειτουργία του κράτους.\nΤό ότι στην αφαίρεση αυτή προστίθονται οι τόκοι των δανείων δεν το γνωρίζω. Θα το ψάξω λίγο περισσότερο για να δω αν έχει βάση αυτό που λες.\nEdited by - Dr Jekyll Mr Hyde on 14/05/2012 13:01:57\n296 Μηνύματα Απεστάλη: 14/05/2012, 14:10:28\nΟ Εθνικισμος Macedon σε γενικες γραμμες εχει καλα στοιχεια και εγω προσωπικα σαν αριστερος συμφωνω σε αρκετα απο αυτα.Αλλα πως εξηγησεις το γεγονος,πως αν οχι ολοι το 90% των εθνικιστων ειναι ταυτοχρονα φασιστο-ναζι?\nΑγαπητε macedon http://www.syriza.gr/index.php?option=com_k2&view=item&layout=item&id=1853&Itemid=170\nΔιαβασε τις θεσεις σε παρακαλω.Κανε ενα κοπο ρε παιδι μου.Αν ειμαι τετοιος βλακας που θελω τα παραπανω,χαιρομαι πολυ που ειμαι βλακας.\n5558 Μηνύματα Απεστάλη: 14/05/2012, 14:14:59\nυσικά και το χω διαβάσει αλλά δεν υπάρχει τόσο μεγάλη σύνδεση όσο θα θέλατε να πιστεύετε.\nΚαταρχήν δεν υπάρχει στην πολιτεία που καταλήγουν σιγά σιγά ο Σωκράτης με όσους μιλάει, τεχνοκρατισμός αλλά αντίθετα είναι ΕΝΤΕΛΩΣ ενάντια στους τεχνοκράτες αλλά και στις τέχνες (εντελώς άλλο το ένα άλλο το άλλο φυσικά) αλλά στηριζόμενο καθαρά στους φιλόσοφους (το άλλο άκρο δηλαδή).\nΔεν καταλαβαίνω τι εννοείς με το "τεχνοκράτες", αλλά δεν ήταν αντίθετος με τις τέχνες. Την σχολή του την προόριζε για να παράγει κυβερνήτες - φιλοσόφους.\nΤο ότι δεν φανταζόταν τους τεχνίτες ικανούς να κυβερνήσουν, δεν σημαίνει οτι ήταν εναντίον των τεχνών.\nΑντιμιλιταριστική κοινωνία (με στήριξη μόνο στην ανδρεία και όχι σε όπλα ή στρατό), άκρατα δημοκρατική, καθώς αν είσαι άξιος να φτάσεις στο επίπεδο ενός φιλόσοφου τότε αυτόματα μπορείς να "διοικήσεις", μακριά από υλικά αγαθά κτλ,\nΜε στήριξη σε μια είδική κατηγορία "φυλάκων", όπου μεγάλο μέρος του έργου του ασχολήται με τα προσόντα και τις συνθήκες που θα ζούσαν οι "φύλακες - αστυνομικοί - πολεμιστές" συμπεριλαμβανομένων και των γυναικών. Εκείνοι ήταν ο στρατός.\nΚαθόλου δημοκρατική ή πόλη του - όχι "άκρατα δημοκρατική" - διότι την δημοκρατία την θεωρούσε από τα χειρότερα πολιτεύματα όπου κυβερνούσε η πλειοψηφία αμαθών, σύμφωνα με την γνώμη του.\nΖούσε σε άκρατη, ή την πιο άκρατη ας πούμε, δημοκρατία, δεν την ευαγγελίζετο\nΑντίθετα εγώ είδα πως είναι μια ακόμα καλύτερη μορφή δημοκρατίας σε σημεία μάλιστα που ορισμένες φορές καταλήγει να μοιάζει με μια ουτοπική κομμουνιστική κοινωνία (όπως θα έπρεπε να είναι ο κομμουνισμός). Ίσως να έχω καταλάβει λάθος καθώς έχουν περάσει χρόνια :)\nΚαμμία μορφή δημοκρατίας δεν ευαγγελίζεται ο Πλάτωνας. Τιμαιοκρατία ευαγγελίζεται όπου η πολιτική ετυμηγορία είναι ανύπαρκτη, διότι δεν χρειάζεται εφ' όσον κυβερνά ο δίκαιος φιλόσοφος.\nΟ κομουνισμός ταιριάζει με διαστρευλωμένο το Σπαρτιάτικο πολίτευμα.\nΙσως δεν τα θυμάσαι καλά φίλε μου.\nEdited by - Αίολος on 14/05/2012 14:16:34\n296 Μηνύματα Απεστάλη: 14/05/2012, 14:37:53\nΟι αντιληψεις του Πλατωνα περι πολιτικης ηταν "αριστοκρατικου τυπου" και οι αντιδημοκρατικη του σταση βασιζεται στην εχθρικη σταση την "αθηναικης δημοκρατιας" εναντιον των φιλοσοφων,συμπεριλαμβανομενου και του δασκαλου του Σωκρατη.Ο Πλατων δεν ελεγε επισης οτι δεν χρειαζεται ποιητες,μουσικους,συγγραφεις και καθε ιδους τεχνη γιατι "διαφθειρουν τα ηθη"?\nΑν δεν κανω λαθος η ιδανικη πολιτεια του Πλατωνα δεν βασιζεται στην ελλειψη ισοτητας?\n7552 Μηνύματα Απεστάλη: 14/05/2012, 14:45:36\nΕξαρτάται από πού εξάγεται αυτό το συμπέρασμα; Έχει γίνει κάποια μελέτη;\n5558 Μηνύματα Απεστάλη: 14/05/2012, 14:57:20\nΟι αντιληψεις του Πλατωνα περι πολιτικης ηταν "αριστοκρατικου τυπου" και οι αντιδημοκρατικη του σταση βασιζεται στην εχθρικη σταση την "αθηναικης δημοκρατιας" εναντιον των φιλοσοφων,\nΗταν τόσο εχθρική η στάση της "αθηναικης δημοκρατιας", που, μετά τον θάνατό του, έκλεισε την σχολή του το 529 και έκαψαν ότι υπήρχε μέσα, αναθεματίζοντάς τον μέχρι σήμερα, μια Κυριακή του Μαρτίου καθε χρόνο.\nΟ Πλατων δεν ελεγε επισης οτι δεν χρειαζεται ποιητες,μουσικους,συγγραφεις και καθε ιδους τεχνη γιατι "διαφθειρουν τα ηθη"?\nΕπίσης έλεγε ότι είναι διαβολικό πράγμα η ιατρική και οι επιστήμες.\nΓια την ακρίβεια έλεγε ότι οι Αθηναίοι διακατέχοντο από την "Ελληνικήν Μωρίαν" και την "ελληνικήν πλάνην".\nΛάθος κάνεις. Η πολιτεία του Πλάτωνα βασίζεται στο δίκαιο. Δίκαιο σημαίνει ισορροπία - πρόληψη, και όχι ισότητα.\n296 Μηνύματα Απεστάλη: 14/05/2012, 15:17:39\nΣυγνωμη Αιολε.Δεν υπαρχαν οι δημιουργοι,οι επικουροι και οι φυλακες?Δεν ειχαν διαφορετικα δικαιωματα?Οι δημιουργοι ειχαν πολιτικη αποψη?\n296 Μηνύματα Απεστάλη: 14/05/2012, 15:20:40\nDr Μονο που η ΧΑ δηλωνει εθνικιστικη παραταξη τα λεει ολα.Ξερετε ολοι πολυ καλα τι πιστευουν αυτοι οι ανθρωποι.Γιατι οι εθνικιστικες τους ιδεες (καλες κακες) πανε πακετο με φανιστοναζιστικες.Δειτε μονο τη χθεσινη συνεντευξη του Μιχαλολιακου.\n7552 Μηνύματα Απεστάλη: 14/05/2012, 15:35:16\nΚαι αυτό πάει να πει ότι το 90% των ελλήνων εθνικιστών είναι φασίστες; Απο πού προκύπτει αυτό;\n7552 Μηνύματα Απεστάλη: 14/05/2012, 15:36:46\nΔηλαδή, για να καταλάβω τι θες να πεις, όταν κάποιος δηλώνει εθνικιστής, είναι φασίστας ή ναζιστής;\n296 Μηνύματα Απεστάλη: 14/05/2012, 15:56:53\nΤι δεν καταλαβαινεις?Γιατι παιζεις και πιανεσαι με τις λεξεις?Δεν λεω οτι ΟΛΟΙ ΟΙ ΕΘΝΙΚΙΣΤΕΣ ΕΙΝΑΙ ΚΑΙ ΦΑΣΙΣΤΕΣ ΑΛΛΑ ΟΙ ΠΕΡΙΣΣΟΤΕΡΟΙ.ΑΝ ΥΠΑΡΧΟΥΝ ΣΤΗ ΧΩΡΑ ΜΑΣ 200 ΕΘΝΙΚΙΣΤΕΣ ΚΑΙ 2000 ΧΡΥΣΑΥΓΙΤΕΣ ΠΟΥ ΔΗΛΩΝΟΥΝ ΕΘΝΙΚΙΣΤΕΣ ΤΙ ΚΑΤΑΛΑΒΑΙΝΕΙΣ?Και η αναλογια ειναι καπως ετσι\n7458 Μηνύματα Απεστάλη: 14/05/2012, 16:04:57\nΠροσωπικά οποιαδήποτε μορφή "εξαπάτησης" του εκλογικού σώματος δεν μπορώ να την δικαιολογήσω.\nΥποθέτω τότε ότι η συνεχής σου εξαπάτηση από τα κόμματα του κυνοβουλίου, σε έχει φέρει σε εξωκοινοβουλευτικό χώρο;\nΤώρα δεν κατάλαβα αν ισχύει το δικό σου το "ελάχιστοι" ή του Μιχαλολιάκου το "κανείς νόμιμος".\nΝομίζω ότι με ρωτάς την προσωπική μου άποψη και όχι τις θέσεις του Μιχαλολιάκου. Δεν είμαι εκπρόσωπος τύπου της Χρυσής Αυγής.\nΜαζί σου συμφωνώ αλλά δεν φαίνεται να συμφωνεί ο Μιχαλολιάκος (αν και είμαι σίγουρος ότι θα τα γυρίσει και αυτός).\nΟ αριθμός των νόμιμων μεταναστών μπορούν να ληφθούν με ακρίβεια από τις αρμόδιες υπηρεσίες. Ο αριθμός των παρανόμων μπορεί μόνον να εκτιμηθεί κατά προσέγγιση.\nΜε τον όρο "νόμιμοι" εννοώ αυτούς που ήρθαν νόμιμα στη χώρα, όχι αυτούς που νομιμοποιήθηκαν εκ των υστέρων, χωρίς να συντρέχουν οι προϋποθέσεις και για ψηφοθηρικούς λόγους.\nΥπάρχουν συγκεκριμένες αρχές μέσα με σαφή κλίση προς τον ρατσισμό\nΡατσισμός είναι η ελευθερία να υπερασπίζεις το δικαίωμά σου να διαφέρεις.\nκαι τον αντισημιτισμό\nΚαι οι Ιρανοί νεοναζί;\nτην πλήρη άρση της δημοκρατίας (είδος δικτατορίας δηλαδή)\nΗ αντικατάσταση της κοινοβουλευτικής δημοκρατίας δεν συνεπάγεται δικτατορία αλλά αποδοχή ενός άλλου συστήματος που εξασφαλίζει την εκπροσώπηση όλων των τάξεων στην διακυβέρνηση της χώρας.\nκαι με λίγα λόγια καμιά σχέση με τον απλό εθνικισμό για τον οποίο μιλάγαμε ως τώρα και για τον οποίο μιλάει η ΧΑ.\nΔεν καταλαβαίνω τι εννοείς με τον όρο "απλός εθνικισμός".\nΤο άλλο όνομα του εθνικοσοσιαλισμού είναι ναζισμός\nΤο άλλο όνομα του εθνικοσοσιαλισμού είναι "εθνικοκοινωνισμός".\n(ένα και το αυτό και το ξέρεις αφού σου αρέσει να είσαι και απόλυτος με τις λέξεις.. nazi = NAtionalsoZIalismus)\nΑ, συγνώμη, δεν ήξερα ότι είσαι Γερμανός. National Sozialismus είναι ο γερμανικός εθνικοσοσιαλισμός, έχεις δίκιο. Νόμιζα ότι μιλούσαμε για την Ελλάδα όμως.\nΠαρεμπιπτόντως, στα ισπανικά είναι Naci, στα νορβηγικά είναι Nasi και στα ινδικά είναι Rama.\n296 Μηνύματα Απεστάλη: 14/05/2012, 16:07:11\nMacedon πιστευεις οτι εσυ σαν Ελληνας εισαι ανωτερος απο αλλους λαους?\n7458 Μηνύματα Απεστάλη: 14/05/2012, 16:14:44\nΚαταρχην το πρωτογενες ελειμα δεν βγαινει απο τον προυπολογισμο,αλλα απο τα εσοδα-εξοδα γενικης κυβερνησης.\nΓιατί, είπα κάτι διαφορετικό;\nΜιλάω σε περίπτωση που καταγγελθεί η δανειακή σύμβαση και κηρυχθεί στάση πληρωμών προς τους δανειστές οπότε ούτε πληρώνουμε δάνεια ούτε περιμένουμε από κανέναν να μας δανείσει και θα πρέπει να ζούμε μ' αυτά που παράγουμε.\nΤο ελληνικό κράτος για να λειτουργήσει χρειαζόταν πέρισυ περίπου 90 δις ενώ τα έσοδα που είχε από εσωτερικούς πόρους ήταν περίπου 74 δις.\nΌταν μια οικογένεια έχει περισσότερα έξοδα από έσοδα, είτε αναπροσαρμόζει τον τρόπο ζωής της μέχρι να διορθωθούν τα έσοδα, είτε βρίσκει τρόπους για να αυξήσει τα έσοδα είτε (συνήθως) και τα δύο.\nΚαι, οπωσδήποτε, καμία οικογένεια δεν θα προτιμούσε να πληρώνει τη δόση της πιστωτικής της κάρτας, αφήνοντας την οικογένεια νηστική. Πολύ δε περισσότερο, δεν θα εκχωρούσε τα οικογενειακά έσοδα στην τράπεζα λέγοντάς της: "Κάθε μήνα, κράτα όσα θέλεις και δώσε μου, αν θέλεις, όσα και αν περισσεύουν για να περάσω το μήνα".\nΑυτό ακριβώς έκαναν οι πολιτικοί.\n7458 Μηνύματα Απεστάλη: 14/05/2012, 16:17:27\n(Φιλική συμβουλή: Μην συνεχίζεις να εκτίθεσαι. Ανακατεύεις φασισμούς, εθνικισμούς, δικτατορίες, στυλιάρια, παλούκια, στιλέτα, πολέμους και δεν έχεις ιδέα τι είναι το καθένα απ' αυτά. Μάθε δυο πράματα πρώτα κι έλα μετά)\n296 Μηνύματα Απεστάλη: 14/05/2012, 16:45:51\nΑπολυτα πιστευεις οτι εισαι ανωτερους απο αλλους λαους?!!!\nΠερα απο την πλακα φιλε μακεδον πιστευω οτι εχει αλυτα ψηχολογικα προβληματα,πολυ κομπλεξ και ας μην το αισθανεσαι.Χρειαζεσαι βοηθεια ειδικων.\nΑληθεια πριν κοιμηθεις το βραδυ τι σκεφτεσαι και φανταζεσαι?Οτι εισαι ο Μ.Αλεξανδρος?Ηγεμονας?\nΉ εισαι απο τους τελευταιους της Αρεια Φυλης?ςςςςςςςςςςςς δεν θα το πω πουθενα.\n7458 Μηνύματα Απεστάλη: 14/05/2012, 17:02:36\nΉ εισαι απο τους τελευταιους της Αρεια Φυλης?\nΔεν θυμάμαι να μίλησα για Άρειους.\nΤο αυτόχθον της ελληνικής φυλής παρουσιάζεται στο έργο του Άρη Πουλιανού "Η καταγωγή των Ελλήνων", ο οποίος καταρρίπτει το μύθο των Αρείων και της Αφροκεντρικής προέλευσης των Ελλήνων και θεωρεί τους Έλληνες, ένα έθνος "ανάδελφο". Βέβαια, αυτές οι "ναζιστικές" απόψεις του ταρακούνησαν το επιστημονικό κατεστημένο αλλά δυστυχώς δεν μπόρεσαν να αποδείξουν ότι δεν είναι έτσι. Τα είπε μετά και ο Σαρτζετάκης στη Ευρωβουλή και έγινε το σώσε από τους πολιτικούς σαλτιμπάγκους της Γραικίας.\nEdited by - macedon on 14/05/2012 17:04:15


Το Μουσείο Καζαντζάκη μας μεταφέρει στην Κίνα μέσα από το Λόγο και την Τέχνη - ONE TV\nΤο Μουσείο Καζαντζάκη μας μεταφέρει στην Κίνα μέσα από το Λόγο και την Τέχνη\nΤόπος συνάντησης τεχνών και πολιτισμών έχει γίνει το χωριό της Μυρτιάς, στο πλαίσιο του 4ου Διεθνούς Φεστιβάλ Τέχνης & Λόγου, που διοργανώνει το Μουσείο Καζαντζάκη στο Ηράκλειο της Κρήτης το οποίο φέτος είναι αφιερωμένο στην Κίνα. Η απεσταλμένη του ONE CHANNEL, Ιοκάστη Αλειφεροπούλου, δίνει μία γεύση από όλα εκτυλίσσονται στην πατρίδα του μεγάλου Έλληνα συγγραφέα.\nΜίκης Θεοδωράκης στα «Νέα»: Η Ελλάδα δεν ανέκτησε την ανεξαρτησία της ακόμα Την άποψη ότι η Ελλάδα δεν έχει ακόμα ανακτήσει την ανεξαρτησία της την οποία της στέρησαν τα μνημόνια εκφράζει με κείμενό του στα «ΝΕΑ» ο Mίκης Θεοδωράκης. Ο κ. Θεοδωράκης ρωτά την κυβέρνηση αν ισχύει η παράδοση του εθνικού μας πλούτου, κάτι που σύμφωνα με τον ίδιο αποτελεί τον βασικό όρο των μνημονίων. Ο κ. Θεοδωράκης εκφράζει την ελπίδα η κυβέρνηση να καταργήσει αυτόν τον όρο . Σημειώνει ότι παρότι πέρασαν 100 ημέρες διακυβέρνηση με πλήθος θετικών κατά την άποψή του ενεργειών, δεν έχει ακόμα δει τη θετική πρόθεση της κυβέρνηση να περνά στην καθημερινότητα των πολιτών. Κλείνοντας ο κ. Θεοδωράκης αναφέρει ότι εκτιμά ότι ο όροι που αφορούν την εθνική μας ανεξαρτησία ισχύουν ακόμα και εκτίμησε ότι η κυβέρνηση θα χάσει πολύ σύντομα την ελπίδα που στήριξε πάνω της η πλειοψηφία των ψηφοφόρων. 19/10/2019\nΗ ηθοποιός Κατερίνα Μαραγκού εξομολογείται στο Citizen One Καλεσμένη στην εκπομπή Citizen One βρέθηκε το βράδυ της Παρασκευής (18/10) η γνωστή ηθοποιός Κατερίνα Μαραγκού, με αφορμή την επιστροφή της ηθοποιού στην κεντρική σκηνή του θεάτρου «ΑΛΜΑ», μετά από απουσία τριών ετών. Συζητώντας με τον Κώστα Γιαννακίδη, η Κατερίνα Μαραγκού μίλησε για την παράσταση «Μαρία Στιούαρτ» του Φρίντριχ Σίλερ, ένα από τα σημαντικότερα έργα του παγκόσμιου δραματολογίου, στην οποία, η ίδια στον πρωταγωνιστικό ρόλο, ενσαρκώνει τη βασίλισσα Ελισάβετ Α' της Αγγλίας υπό τις σκηνοθετικές οδηγίες της Άντζελας Μπρούσκου. Η Κατερίνα Μαραγκού μιλώντας για το θεατρικό έργο το οποίο κάνει πρεμιέρα στην σκηνή του θεάτρου ΑΛΜΑ στις 2 Νοεμβρίου, δήλωσε πως πρόκειται για μία παράσταση στη οποία αποτυπώνεται ένα παιχνίδι εξουσίας μεταξύ της Μαρίας Στιούαρτ της Σκωτίας και της Ελισάβετ της Αγγλίας, με έναν τρόπο απόλυτα σημερινό και σύγχρονο. Στο τραπέζι του Citizen One, η Κατερίνα Μαραγκού, μίλησε ακόμα για το πώς αποφάσισε να ασχοληθεί με την υποκριτική, για τις σπουδές τις στο Εθνικό και την επιτυχημένη της πορεία στο ελληνικό θέατρο, για τις δυσκολίες αλλά και τη γοητεία που κρύβει ο χώρος της υποκριτικής και τη συνεισφορά του θεάτρου στην καθημερινότητα των ανθρώπων. Σε άλλο σημείο της συνέντευξής της στο One Channel, η γνωστή ηθοποιός μιλώντας για το κατά πόσο η ζωή των ανθρώπων σήμερα είναι καλύτερη δήλωσε: «Με την παγκοσμιοποίηση οι άνθρωποι έχουν χάσει την ουσιαστική τους ελευθερία. Υπάρχει ένα πολύ μεγάλο μέρος του πληθυσμού της γης που στερείται τα στοιχειώδη. Και ο ελληνικός πληθυσμός, πέρασε μια πολύ δύσκολη περίοδο με την κρίση. Στην Ελλάδα παλαιότερα ο κόσμος ζούσε καλύτερα. Κι εγώ έζησα καλύτερες εποχές, μπορεί να μην υπήρχαν χρήματα, αλλά μπορούσες να ζήσεις με μία ηρεμία. Δεν υπήρχε αυτό το κυνήγι χρήματος, που κορυφώνεται σήμερα. Ο κόσμος σήμερα έχει μπει σε μια διαφορετική πάλη ζωής». Αναφερόμενη στη σχέση της με το χρόνο η Κατερίνα Μαραγκού σημείωσε: «Όταν τη ζωή σου την κουβαλάς πάνω στη σκηνή έχει μεγαλύτερη ωριμότητα και μεγαλύτερο βάθος και μπορείς να προσφέρεις ακόμα περισσότερα. Το χρόνο δεν μπορείς να τον νικήσεις. Το βλέμμα είναι αυτό που κουβαλάει την πείρα της ζωής που έχεις ζήσει» Τέλος, η ταλαντούχα ηθοποιός συζήτησε με τον Κ. Γιαννακίδη για το ελληνικό θέατρο και για τη σχέση της με την ελληνική τηλεόραση, ενώ αποκάλυψε και τις σειρές που έχει ξεχωρίσει από τη φετινή τηλεοπτική σεζόν. 18/10/2019\nΤο One πάει σινεμά: Η ταινία της εβδομάδας Ο δημοσιογράφος των εφημερίδων «ΤΟ ΒΗΜΑ» και «ΤΑ ΝΕΑ», Γιάννης Ζουμπουλάκης, μας προτείνει την ταινία για αυτή την εβδομάδα. 16/10/2019\nΟι συντελεστές της παράστασης «Αίας» στο One Talk Την Δευτέρα 21 Οκτωβρίου ανεβαίνει στο ανακαινισμένο θέατρο «Βεάκη» η αρχαία τραγωδία «Αίας», σε μετάφραση του Νίκου Παναγιωτόπουλου. Η παράσταση θα παίζεται κάθε Δευτέρα και Τρίτη. Οι τρεις συντελεστές της, με αφορμή την έναρξη της παράστασής τους, μίλησαν στην εκπομπή One Talk και τον Δημήτρη Μανιάτη. Η εν λόγω θεατρική τριανδρία αποτελείται από τον εικαστικό – ζωγράφο Αποστόλη Χατζαρά, τον ηθοποιό και εν προκειμένω σκηνοθέτη Γιώργο Νανούρη και τον ηθοποιό Μιχάλη Σαράντη, ο οποίος είναι ο κεντρικός πρωταγωνιστής της παράστασης. Το θέμα της παράστασης τοποθετείται μετά το θάνατο του Αχιλλέα στην Τροία. Ο Αίας, ο μεγαλύτερος πολεμιστής στη Τροία μετά τον Αχιλλέα, διεκδικεί τα όπλα του θανόντος συμπολεμιστή του. Ταυτόχρονα, τα όπλα διεκδικεί και ο πολυμήχανος Οδυσσέας. Ύστερα, από μια νοθευμένη ψηφοφορία, τα όπλα τα παίρνει ο Οδυσσέας. Ο Αίας ατιμάζεται, αδικείται και ορμάει στους ίδιους τους τους συμμάχους. Η Θεά Αθηνά, εμπλέκεται, του θολώνει το μυαλό και τον βάζει να κάνει μια σειρά από παράλογα πράγματα. Όταν ο Αίας συνέρχεται, αντιλαμβάνεται τι έχει κάνει και αποφασίζει να αυτοκτονήσει. Το δεύτερος μέρος της υπόθεσης σχετίζεται με την ταφή του ήρωα. «Η παράσταση έχει πολλή μουσική» εξηγούν οι συντελεστές. «Δεν παίρνουμε θέση τι είναι σωστό ή το λάθος. Δηλαδή Αίαντας ή Οδυσσέας. Το αναδεικνύουμε» σημειώνουν και προσθέτουν πως «προσπαθούμε να δώσουμε μια αίσθηση ιερότητας στη σκηνή». Η αρχική ιδέα για την παράσταση ήταν του Μιχάλη Σαράντη. Οι τρεις συντελεστές επεξεργάσθηκαν περί τα τέσσερα χρόνια την παράσταση και πώς αυτή θα αποτυπωθεί στη σκηνή. Αξίζει να σημειωθεί, πως στην παράσταση, την ώρα που θα παίζει ο πρωταγωνιστής, ο ζωγράφος Αποστόλης Χατζαράς, με τη τεχνική της μονοτυπίας θα συνδράμει στην εξέλιξη της υπόθεσης, πάνω στη σκηνή. 16/10/2019\n«Τα Νέα»: Η πρώτη επίσημη απάντηση για τα γλυπτά του Παρθενώνα δια χειρός Βασίλισσας Ελισάβετ Ότι δεν κατάφεραν κυβερνήσεις, υπουργεία και φορείς, που ασχολήθηκαν στο παρελθόν με το θέμα αυτό, το πέτυχε η Μαίρη Ντροστ, η ακτιβίστρια κάτοικος Μελβούρνης, η οποία επισκέφτηκε το μουσείο στο Λονδίνο και είδε αυτό που της έλεγαν οι Έλληνες φίλοι της στην Αυστραλία. Σύμφωνα με την εφημερίδα «Τα Νέα», την 1η Αυγούστου η Μέρι Ντροστ είχε γράψει στη βασίλισσα στης Βρετανίας ζητώντας της να συμβάλει στον επαναπατρισμό των γλυπτών σημειώνοντας πως με αυτό θα συμφωνούσε και ο δούκας του Εδιμβούργου. Τρεις εβδομάδες αργότερα στις 21 Αυγούστου, το παλάτι του Μπάκιγχαμ απάντησε. Η επιστολή υπογράφεται από την αξιωματούχο των ανακτόρων Τζένι Βάιν, υπεύθυνη για την αλληλογραφία της Ελισάβετ. 15/10/2019\nΑντ. Καρπετόπουλος στο One Channel: Παράσταση καραγκιόζη η ταινία «Ενήλικοι στην Αίθουσα» Τις κινηματογραφικές του απόψεις για επίκαιρες ταινίες κατέθεσε στην εκπομπή One Talk Weekend και την Αθηναϊδα Νέγκα, ο δημοσιογράφος, Αντώνης Καρπετόπουλος. Για τη ταινία που αφορά τη ζωή του Ντιέγκο Μαραντόνα, σχολίασε πως «η ταινία έχει μια πλάκα. Άλλα έχει κακό φινάλε, γιατί είναι το φινάλε που ξέρουμε. Δε κάνει επιτυχία, γιατί ο κόσμος δε θέλει να πάει να δει το τσαλάκωμα του ειδώλου του. Ο Μαραντόνα είναι κάτι σα λατρεμένος προδότης. Υπάρχουν αυτοί που τον αγάπησαν για όσα έκανε με τη μπάλα στα πόδια, αλλά δεν τον συγχώρησαν για ότι έκανε μετά». «Ο Μαραντόνα είναι ο τύπος που έστησε τον Παπα. Ήταν φοβερή καρικατούρα. Όμως στο τέλος αυτό τον διέλυσε τον άνθρωπο. Και έμεινε μόνο η καρικατούρα» πρόσθεσε σχετικά. Αναφερόμενος στην ταινία «Τζόκερ», την χαρακτήρισε άψογη, ωστόσο αντιτάχθηκε στο ότι «όπως το πάνε οι Αμερικανοί σε λίγα χρόνια θα κάνουν και τα παιδικά χρόνια του Χίτλερ. Δε γίνεται να συγκινηθούμε επειδή τον έδερνε η δασκάλα του τον Τζόκερ. Δε γίνεται να θυματοποιούνται τα τέρατα». Επεσήμανε πάντως πώς η ταινία αυτή θα διακριθεί στα βραβεία. Για την ταινία του Γαβρά, είπε πως «για ανθρώπους που μεγάλωσαν με τρας, με Λάμψη, δε γινόταν να χαθεί αυτή η ταινία. Είναι παράσταση καραγκιόζη η ταινία. Εάν ήμουν ο Τσίπρας, θα έκανα μήνυση στο Γαβρά. Πάντως, η πρώτη σοβαρή προσπάθεια αποδόμησης του Βαρουφάκη είναι η ταινία του Γαβρά. Έστω και καταλάθος. Έπιασε μια ελληνική ιστορία με ενδιαφέρον και της άλλαξε τα φώτα». Σχετικά με την καλύτερη ταινία που έχει δει πρόσφατα επέλεξε την ταινία ο «Έκπτωτος». «Είναι ισπανική ταινία. Μία σοβαρή πολιτική ιστορία. Είναι αυτό που ο Γαβράς δεν κατάφερε να κάνει» συμπλήρωσε ο δημοσιογράφος. 14/10/2019\nΟ Αντονι Χόπκινς επιστρέφει στη μεγάλη οθόνη ως Πάπας Στις κινηματογραφικές αίθουσες επιστρέφει τον Δεκέμβριο, ο Αντονι Χόπκινς. Με αφορμή την παραίτηση του Πάπα Βενέδικτου το 2013 και την εκλογή του Πάπα Φραγκίσκου, οι δημιουργοί δραματοποιούν τους διαλόγους που φαντάζονται ότι έγιναν, ανάμεσα στους δύο άνδρες. Τη σκηνοθεσία υπογράφει ο Βραζιλιάνος σκηνοθέτης Φερνάντο Μεϊρέλες, γνωστός για την «Πόλη του Θεού» και τον «Επίμονο Κηπουρό». 13/10/2019\nΑντιδράσεις για το Νόμπελ Λογοτεχνίας στον Πέτερ Χάντκε Αντιδράσεις προκάλεσε η βράβευση του Πέτερ Χάντκε με το Νόμπελ Λογοτεχνίας 2019, λόγω των απόψεων που είχε εκφράσει παλιότερα σχετικά με τον πόλεμο στην πρώην Γιουγκοσλαβία. Ο αυστριακός συγγραφέας, με καταγωγή από τη Σλοβενία, είχε ισχυριστεί μεταξύ άλλων ότι οι μουσουλμάνοι του Σαράγεβο προκάλεσαν οι ίδιοι το εις βάρος τους μακελειό και έπειτα κατηγόρησαν τους Σέρβους, ενώ υποστήριξε ότι η σφαγή της Σρεμπρένιτσα δεν έγινε ποτέ. Επίσης, το 2006 παρέστη στην κηδεία του καταδικασμένου για εγκλήματα πολέμου Σλόμπονταν Μιλόσεβιτς. Ο αυστριακός συγγραφέας, γνωστός αρνητής της Σφαγής της Σρεμπέρνιτσα, βραβεύτηκε σύμφωνα με την Ακαδημία της Στοκχόλμης για την ικανότητά του να μεταφέρει την ουσία της ανθρώπινης εμπειρίας. «Όταν έγραφα με διαφορετικό τρόπο για τον πόλεμο της Γιουγκοσλαβίας υπήρχε σάλος και το καταλάβαινα. Θέλω να πω λοιπόν πως ήταν μία θαραλλέα απόφαση της Ακαδημίας της Στοκχόλμης» είπε ο 77χρονος Χάντκε. Την ίδια στιγμή οι επιζώντες της σφαγής της Σρεμπρένιτσα έγραψαν στην επιτροπή των Νόμπελ ζητώντας την ανάκληση του βραβείου καθώς όπως είπαν είναι ντροπιαστικό και στέλνει λάθος μηνύματα. 13/10/2019\nΤο One πάει σινεμά: «Ντιέγκο Μαραντόνα» Ο δημοσιογράφος των εφημερίδων «Το Βήμα» και «Τα Νέα», Γιάννης Ζουμπουλάκης μιλάει για το ντοκιμαντέρ που κυκλοφόρησε σήμερα (10/10) στις ελληνικές αίθουσες και πραγματεύεται τη ζωή και το έργο του θρύλου του ποδοσφαίρου. Το ντοκιμαντέρ περιέχει σπάνιο αρχειακό υλικό από την περίοδο του Αργεντίνου ποδοσφαιριστή στη Νάπολη. 10/10/2019\nΔιπλή απονομή για το Νόμπελ Λογοτεχνίας Δύο είναι τα Νόμπελ Λογοτεχνίας που απονεμήθηκαν φέτος. Ένα στον συγγραφέα Πέτερ Χάντκε για το 2019 και η Όλγκα Τοκάρτσουκ, για το 2018. Η φετινή διπλή ανακοίνωση οφείλεται στο γεγονός ότι πέρυσι η απονομή ΔΕΝ πραγματοποιήθηκε, για πρώτη φορά μετά από 63 χρόνια, εξαιτίας ενός σκανδάλου ανάρμοστης συμπεριφοράς, που προκάλεσε σειρά παραιτήσεων, των μελών της Σουηδικής Ακαδημίας. 10/10/2019\nΝόμπελ Λογοτεχνίας 2019: Διπλή βράβευση μετά το περσινό σκάνδαλο Φέτος δόθηκαν δύο Νόμπελ Λογοτεχνίας, καθώς απονεμήθηκε και το περσινό βραβείο. Νικητής του Νόμπελ Λογοτεχνίας 2019 είναι ο Πέτερ Χάντκε και νικήτρια του Νόμπελ 2018 η Όλγκα Τοκάρτσουκ. Το Νόμπελ Λογοτεχνίας 2018 απονεμήθηκε στην Πολωνή συγγραφέα Όλγκα Τοκάρτσουκ «για την αφηγηματική φαντασία και το εγκυκλοπαιδικό πάθος της» και στον Αυστριακό συγγραφέα Πέτερ Χάντκε «για την επιδραστική δουλειά του που με γλωσσική εφευρετικότητα εξερεύνησε την ανθρώπινη εμπειρία», ανακοίνωσε η Σουηδική Ακαδημία. 10/10/2019\nΤο One Channel πάει σινεμά: Η ταινία της εβδομάδας Ο δημοσιογράφος των εφημερίδων «Το Βήμα» και «Τα Νέα», Γιάννης Ζουμπουλάκης, μας προτείνει την ταινία για αυτή την εβδομάδα. 9/10/2019


Πρόωρο μωρό και χαμηλό σωματικό βάρος: Ποιος κίνδυνος εγκυμονεί – 24ωρο\nΠρόωρο μωρό και χαμηλό σωματικό βάρος: Ποιος κίνδυνος εγκυμονεί\nΟ απαιτούμενος χρόνος κύησης για την ενδομήτρια δημιουργία και ολοκλήρωση ενός παιδιού ανέρχεται στις 40 εβδομάδες.\nΤα μωρά που δεν συμπληρώνουν αυτό το διάστημα είναι πρόωρα και παρότι είναι ολοκληρωμένοι οργανισμοί, αντιμετωπίζουν αρκετούς κινδύνους.\nΗ νοσηρότητα των πρόωρων μωρών εξαρτάται από τον βαθμό προωρότητας, αν δηλαδή η ηλικία κύησης είναι μεγαλύτερη ή μικρότερη των 33 εβδομάδων.\nΣύμφωνα με τα αποτελέσματα νέας έρευνας, τα πρόωρα μωρά και το χαμηλό βάρος στη γέννηση, επηρεάζουν την ανάπτυξη των οστών.\nΑυτό οφείλεται στην διακοπή της μεταφοράς του ασβεστίου από τη μητέρα στο έμβρυο κατά τις τελευταίες εβδομάδες της κύησης.\nΣτην έρευνα των επιστημόνων από το Πανεπιστήμιο Έρευνας και Τεχνολογίας της Νορβηγίας περιλήφθηκαν 186 ενήλικες ηλικίας 26-28 ετών.\nΑπό τους συμμετέχοντες, 52 είχαν πολύ χαμηλό βάρος στη γέννηση (μέσο βάρος 1,2 κιλά και μέση ηλικία κύησης 29 εβδομάδων), 59 συμμετέχοντες γεννήθηκαν με τη συμπλήρωση των 40 εβδομάδων αλλά με χαμηλό βάρος, κάτω από 3 κιλά, ενώ η ομάδα ελέγχου περιελάμβανε 77 ενήλικες που είχαν συμπληρώσει τις 40 εβδομάδες και γεννήθηκαν με φυσιολογικό βάρος.\nΤα ευρήματα έδειξαν ότι οι ενήλικες που γεννήθηκαν πρόωρα έχουν χαμηλότερη μέγιστη οστική μάζα σε σύγκριση με αυτούς που γεννήθηκαν στο τέλος της κύησης.\nΩστόσο, ενήλικες που είχαν γεννηθεί μικροί για την ηλικία κύησης, με τελειόμηνη κύηση, επίσης είχαν χαμηλότερη οστική μάζα σε σχέση με ενήλικες που γεννήθηκαν με φυσιολογικό βάρος στο τέλος της κύησης.\nΟι ειδικοί επισημαίνουν ότι όσοι γεννήθηκαν πρόωρα με πολύ μικρό σωματικό βάρος και όσοι γεννήθηκαν στο τέλος της κύησης αλλά ήταν μικροί για την ηλικία κύησης, είχαν χαμηλότερη οστική μάζα σε σχέση με την ομάδα ελέγχου.\nΜια διατροφή πλούσια σε ασβέστιο, βιταμίνη D και πρωτεΐνη, σε συνδυασμό με άσκηση με βάρη μπορεί ενδεχομένως να βοηθήσει παιδιά που γεννήθηκαν λιποβαρή να μειώσουν τον κίνδυνο καταγμάτων οστών στο μέλλον.\nΤα ευρήματα παρουσιάστηκαν πρόσφατα στο Ευρωπαϊκό Συνέδριο Ενδοκρινολογίας στο Μόναχο.\nΟ Ντόναλντ Τραμπ απέτινε φόρο τιμής στον συνταγματάρχη Αρνό Μπελτράμ\nΚώστας Μαρτάκης: Του έκανε photobombing ο Μαζωνάκης\nΤο επίμαχο βίντεο που έβαλε λουκέτο σε γυμναστήριο


No Time to Die: Η νέα ταινία του Τζέιμς Μποντ σπάει ρεκόρ στο box office | LiFO\nNo Time to Die: Η νέα ταινία του Τζέιμς Μποντ σπάει ρεκόρ στο box office\n4.10.2021 | 17:00\nΗ τελευταία εμφάνιση του Ντάνιελ Κρεγκ ως Τζέιμς Μποντ σπάει ρεκόρ στο box office, τις πρώτες ημέρες προβολής του No Time to Die.\nΗ ταινία έκανε παγκόσμια πρεμιέρα στο Λονδίνο την περασμένη Τετάρτη. Ήδη έχει κερδίσει 119 εκατομμύρια δολάρια από εισιτήρια στις 54 αγορές που προβάλλεται, ένα ρεκόρ για το παγκόσμιο box office την εποχή της πανδημίας.\nΜάλιστα, είναι το πρώτο χολιγουντιανό φιλμ από τη στιγμή που εμφανίστηκε ο κορωνοϊός που ξεπερνά τα 100 εκατομμύρια δολάρια σε εισπράξεις χωρίς να έχει αρχίσει η προβολή του στην Κίνα, τη δεύτερη μεγαλύτερη αγορά παγκοσμίως.\nΣτη Βρετανία και την Ιρλανδία οι εισπράξεις από τα εισιτήρια άγγιξαν τις 26 εκατομμύρια λίρες τις τέσσερις πρώτες ημέρες της ταινίας, που έκανε πρεμιέρα έπειτα από τρεις αναβολές. Το πρώτο τριήμερο (Παρασκευή- Κυριακή) οι εισπράξεις έφτασαν το ποσό- ρεκόρ των 21 εκατομμυρίων λιρών, σύμφωνα με το UK Cinema Association.\nΜάλιστα, με αυτές τις «επιδόσεις», το No Time to Die ξεπερνά το Skyfall και το Spectre, τις δύο πιο επιτυχημένες ταινίες Τζέιμς Μποντ, που αμφότερες έφτασαν τις 20 εκατομμύρια λίρες στο βρετανικό box office το πρώτο τριήμερο.\nΣε παγκόσμιο επίπεδο, σύμφωνα με τη Universal Pictures, μέχρι στιγμής το No Time to Die συμβαδίζει με το Skyfall, την πιο επιτυχημένη ταινία Τζέιμς Μποντ όλων των εποχών, που κέρδισε 1,1 δισεκατομμύρια παγκοσμίως. Όμως, είναι κατά 17% πίσω από το Spectre, που έβγαλε 880 εκατ. δολάρια παγκοσμίως.\nΤο επόμενο «τεστ» για τη νέα ταινία θα είναι η προβολή της στις ΗΠΑ, τη μεγαλύτερη αγορά παγκοσμίως, από τις 8 Οκτωβρίου και στη συνέχεια στην Κίνα στις 29 Οκτωβρίου. Πάντως, ίσως η πανδημία δεν επιτρέψει στο No Time to Die να φτάσει το ρεκόρ του Skyfall, καθώς αναλυτές εκτιμούν ότι ένας στους πέντε κινηματογράφους παγκοσμίως παραμένουν κλειστοί.\n«No Time to Die»: Οι πρώτες κριτικές επιβεβαιώνουν πως η αναμονή άξιζε τον κόπο\nΠολιτισμός Γιάννης Μόραλης: Έξι κεραμικά του παρουσιάζονται για πρώτη φορά στο κοινό


Π. ΕΛΠΙΔΙΟΥ: Η ΕΥΓΝΩΜΟΣΥΝΗ ΤΩΝ ΛΕΠΡΩΝ…\nΈψαξαν και βρήκαν πολύ φτωχές και πολύτεκνες οικογένειες στην Αθήνα και τους έστελλαν ανώνυμα γράμματα με χρήματα για να τις βοηθήσουν. Αγαπούσαν πολύ τα παιδιά και ήθελαν με κάθε τρόπο να τα βοηθήσουν. Τους άνοιγαν λογαριασμό στην τράπεζα και μάζευαν όλοι μαζί κάποιο ποσό για να τα βοηθήσουν να σπουδάσουν και να παντρευτούν. Αυτό το ανακάλυψα όταν ήμουν στο Πανεπιστήμιο και έπρεπε να βαφτίσω ένα παιδάκι μιας 15μελούς οικογένειας, που νονά θα έμπαινε μία από αυτές τις πρώην λεπρές, η Αργυρώ.\n-Δόξα το Θεό, πάτερ, εμείς είμαστε χαρούμενοι και ευτυχισμένοι εδώ.\n-Εμείς τα έχουμε όλα και χρήματα και υγεία και απολαύσεις και δεν έχουμε πει ένα δόξα σοι ο Θεός. Αυτοί το λένε και λες και βγαίνει μέσα από τη ψυχή τους.\n-Χριστέ μου, έχε καλά όλο τον κόσμο, όλους τους ανθρώπους και τα παιδιά.\n-Πάτερ, κάθε μέρα δοξάζουμε το Θεό που βρέθηκε το φάρμακο αυτό.\n-Εμείς εδώ ξέρετε τι κάνουμε; Σπουδάζουμε τη θεολογία. Εκείνοι όμως, οι θεραπευμένοι λεπροί που γνώρισα, ζουν την θεολογία. Εμείς μαθαίνουμε γράμματα, χωρίς να τα ζούμε. Εκείνοι τα ζουν χωρίς να τα ξέρουν.\nΣήμερα λοιπόν, όταν ζήτησα από το Θεό να μου δείξει, ποιο ήταν το πιο ωραίο πράγμα που θα ήθελε κι εγώ να του χαρίσω, κι Εκείνος θέλησε να με διδάξει μέσα από αυτό το Ευαγγέλιο της θεραπείας των δέκα λεπρών, κατάλαβα ότι το μεγαλύτερο πράγμα που μας ζητάει είναι μόνο ένα, ΕΥΓΝΩΜΟΣΥΝΗ ΣΤΟ ΘΕΟ.\nΕάν όλοι εσείς είστε ευλογημένοι, να ξέρετε ότι είναι τρισευτυχισμένος εκείνος ο γονιός που φέρνει τα παιδιά του στην Εκκλησία για να τα ευλογήσει ο Θεός.\n«Δόξα σοι το δείξαντι το φως. Δόξα εν υψίστοις Θεό.


ΠΡΙΝ ΛΙΓΟ- Σεισμός ισοπέδωσε χωριό στην Ιταλία, φόβοι για πολλά θύματα. - OΛΑ ΘΕΣΣΑΛΟΝΙΚΗ !!! ΠΡΙΝ ΛΙΓΟ- Σεισμός ισοπέδωσε χωριό στην Ιταλία, φόβοι για πολλά θύματα. | OΛΑ ΘΕΣΣΑΛΟΝΙΚΗ !!!\nΠΡΙΝ ΛΙΓΟ- Σεισμός ισοπέδωσε χωριό στην Ιταλία, φόβοι για πολλά θύματα.\nΟ Εγκέλαδος χτύπησε ξανά την Ιταλία και ξύπνησε μνήμες από την τραγωδία της Λ' Άκουϊλα και τον σεισμό του 2009 με τους τουλάχιστον 300 νεκρούς. Τα ξημερώματα σήμερα, στις 3:36 ώρα Ιταλίας (4:36 π.μ. ώρα Ελλάδας)σ σεισμός 6,2 Ρίχτερ συγκλόνισε την κεντρική Ιταλία και έβγαλε χιλιάδες τρομαγμένους κατοίκους στους δρόμους.\nΕγινε αισθητός σε όλες τις κεντρικές περιοχές της χώρας ακόμη και στην πρωτεύουσα Ρώμη. Το επίκεντρο του σεισμού, σύμφωνα με τη RAI, βρίσκεται στο χωριό Ακούμολι στην ευρύτερη περιοχή της πόλης Ριέτι, 90 περίπου χιλιόμετρα βόρεια της Ρώμης, ενώ το εστιακό του βάθος το οποίο είχε αρχικά αναφερθεί ως 14 χλμ, ήταν 4 χλμ.. Ο σεισμός διήρκεσε περίπου 20 δευτερόλεπτα και έγινε ιδιαίτερα αισθητός στις περιφέρειες Ούμπρια και Μάρκε.\nΌμως οι περισσότερες ζημιές εντοπίζονται στο χωριό Αματρίτσε, το οποίο, σύμφωνα με τον δήμαρχό του, "δεν υπάρχει πια"!\nOΛΑ ΘΕΣΣΑΛΟΝΙΚΗ !!!: ΠΡΙΝ ΛΙΓΟ- Σεισμός ισοπέδωσε χωριό στην Ιταλία, φόβοι για πολλά θύματα.


Ελασσώνος Χαρίτων στο ΒΗΜΑ ΟΡΘΟΔΟΞΙΑΣ: "...Υπάρχει φόβος για επικείμενους μετασεισμούς" - ΒΗΜΑ ΟΡΘΟΔΟΞΙΑΣ\nΕνημερώθηκε: 09/03/2021 15:06:53\nΕΛΑΣΣΩΝΟΣ ΧΑΡΙΤΩΝ: Ο Σεβασμιώτατος Μητροπολίτης Ελασσώνος κ. Χαρίτων μίλησε στο ΒΗΜΑ ΟΡΘΟΔΟΞΙΑΣ για την υπάρχουσα κατάσταση στην Ελασσόνα μετά το τρομακτικό χτύπημα του Εγκέλαδου μεγέθους 6 Ρίχτερ που χτύπησε την περιοχή το μεσημέρι της Τετάρτης 3 Μαρτίου.\nΑναλυτικά η δήλωση του Σεβ. Μητροπολίτου κ.κ. Χαρίτωνα:\n“Υπάρχει ένας φόβος αυτή την στιγμή για επικείμενους μετασεισμούς όπως συνέβη την δεύτερη ημέρα και άλλαξε τα δεδομένα. Είχαμε μία εικόνα η οποία ανατράπηκε με την δυνατή μετασεισμική ακολουθία, βέβαια όσο περνάνε τα 24ωρα είμαστε πιο καθησυχαστικοί και θέλουμε να ελπίζουμε ότι δεν θα έχουμε κάποιον καινούριο σεισμό.\nΔοξάζουμε τον Θεό γιατί πέρα από τις πληγές και τις ζημιές δεν είχαμε θύματα και αναφέρομαι συγκεκριμένα με τα παιδάκια στο σχολείο, το λέω και το ξαναλέω ότι ήταν ένα θαύμα. Η Παναγία μας φύλαξε τα παιδάκια και βγήκαν σώα και αβλαβή μέσα από τα χαλάσματα γιατί έπεσαν μεγάλοι όγκοι λίθων μέσα στο σχολείο που χρονολογείται από το 1938. Δόξα τω Θεώ και πάλι που δεν είχαμε θύματα, όσο για τις υλικές ζημιές γίνονται και με την βοήθεια των φορέων.\nΕίναι περίπου 6 με 7 χωριά τα οποία δεν έχουν Ιερούς ναούς αυτή την στιγμή. Στην δική μας Μητρόπολη δεν έχουμε ιερό ναό που να έχει κατεδαφιστεί από τον σεισμό, αλλά είναι πολύ σοβαρές οι ζημιές. Παράδειγμα, στο Μεσοχώρι και τα δύο κωδωνοστάσια έχουν καταρρεύσει μπροστά στην είσοδο του ναού. Οι ζημιές είναι δομικές, στατικές. Οι ναοί έχουν ουσιαστικά ανοίξει από τα ρήγματα οι κολόνες έχουν σπάσει δηλαδή αυτή την στιγμή είναι ακατάλληλοι για Θεία Λειτουργία.\nΚάποια απο αυτά τα χωριά δίπλα από τους ναούς είχαν κατασκευάσει πρόσφατα τα λεγομένα πνευματικά κέντρα αίθουσες για κέρασμα κτλ. Από την πρώτη στιγμή όλες αυτές οι αίθουσες έχουν μετατραπεί σε ναούς για να εξυπηρετούνται οι λατρευτικές ανάγκες των πιστών.\nΥπάρχει μια απίστευτη, μια αμέριστη συμπαράσταση και μάλιστα έμπρακτη από φορείς, συλλόγους, ιδιώτες αλλά και το σύνολο της Ελλαδικής Εκκλησίας με τους Σεβασμιωτάτους Ιεράρχες.\nΗ Μητρόπολη από μόνη της δεν μπορεί να “θεραπεύσει” όλη αυτή την κατάσταση για αυτό υπάρχει μια συνεργασία με τον Δήμο, την Περιφέρεια, με τον Στρατό, με την Πολιτική Προστασία με όλους τους φορείς είμαστε μια γροθιά για να αντιμετωπίσουμε τα προβλήματα και να απαλύνουμε τον πόνο τον ανθρώπων\nΚάθε μέρα που περνάει βλέπουμε και βελτίωση. Πιστεύω τα πράγματα θα τακτοποιηθούν για τους ανθρώπους, αλλά αυτά τα πράγματα θέλουν τον χρόνο τους. Χρειάζεται υπομονή, πίστη, ελπίδα και αισιοδοξία.”\nΕτικέτες: ΕΛΑΣΣΟΝΑΕΛΑΣΣΩΝΟΣ ΧΑΡΙΤΩΝΑΣΜΗΤΡΟΠΟΛΗ ΕΛΑΣΣΩΝΟΣΜΗΤΡΟΠΟΛΙΤΗΣ ΕΛΛΑΣΩΝΟΣ ΧΑΡΙΤΩΝΣΕΙΣΜΟΙ ΕΛΛΑΔΑΣΕΙΣΜΟΣ ΕΛΑΣΣΟΝΑΣΕΙΣΜΟΣ ΕΛΛΑΔΑ


24 ώρες περιμένουν τα φορτηγά στον Προμαχώνα για να μπουν Βουλγαρία (Φωτο)\nΤεράστια ουρά 9 χλμ που αρχίζει από το ύψος του οχυρού Ρούπελ μέχρι το τελωνείο Προμαχώνα σχηματίζουν τα φορτηγά που θέλουν να μπούνε στη Βουλγαρία.\nΑγανακτισμένοι είναι οι επαγγελματίες οδηγοί φορτηγών οχημάτων στον τελωνειακό σταθμό του Προμαχώνα στις Σέρρες αφού η αναμονή για να περάσουν στη Βουλγαρία αγγίζει τις 24 ώρες.\n«Υπάρχουν μόλις δύο τελωνειακοί υπάλληλοι από την πλευρά της Βουλγαρίας με αποτέλεσμα οι έλεγχοι να γίνονται πολύ αργά» αναφέρει στη Voria.gr ο επαγγελματίας οδηγός Αλέξανδρος Τσουλφάς που περιμένει να εισέλθει στη Βουλγαρία από την Τετάρτη στις 14.00.\nΑξίζει να σημειωθεί ότι τα φορτηγά οχήματα που είναι άδεια αναμένουν και αυτά στην ίδια μονή σειρά φορτηγών, καθώς δεν πραγματοποιείται ελεύθερη διέλευση που συνηθίζεται για οχήματα άνευ φόρτου.\nΤα φορτηγά έχουν σχηματίσει μια τεράστια ουρά που αρχίζει από το ύψος του οχυρού Ρούπελ, ενώ οι οδηγοί παραμένουν εκεί για ώρες χωρίς να έχουν τη δυνατότητα να προμηθευτούν τρόφιμα και να έχουν πρόσβαση σε εγκαταστάσεις προσωπικής υγιεινής.\nΑυτήν τη στιγμή επισκέπτονται την ιστοσελίδα μας 565 επισκέπτες


Ταύρος και Χρήμα – ζώδια\nΤαύρος και Χρήμα\nΑυτοί που γεννήθηκαν στο ζώδιο του Ταύρου δίνουν συνήθως την εντύπωση πολύ μεθοδικών ανθρώπων. Ωστόσο, κάτω από τη συντηρητική βιτρίνα, κρύβεται μεγάλη δόση φιλοδοξίας.\nΗ ανάγκη τους να αποδείξουν την αξία τους, τους οδηγεί να αναζητούν παθιασμένα την ασφάλεια, πράγμα που πετυχαίνουν συγκεντρώνοντας χρήματα.\nΤο εκλεπτυσμένο γούστο τους τους κάνει θαυμάσιους συλλέκτες, αλλά θα αγοράσουν ένα όμορφο κομμάτι και για προσωπική προβολή. Γι’αυτό οι Ταύροι που δεν έχουν αυτοπεποίθηση, έχουν πάντα οικονομικής φύσης.\nΔυστυχώς, οι Ταύροι δεν είναι πάντα μετρημένοι στις συνήθειές τους. Και από τη στιγμή που θα αρχίσουν να βαδίζουν στη λεωφόρο τς επιτυχίας, κινδυνεύουν να χάσουν την ικανότητα να διακρίνουν ανάμεσα στην ανάγκη και την απληστία.\nΤο κυνήγι του χρήματος μπορεί να τους γίνει πάθος, συχνά κρύβοντας μια εσωτερική έλλειψη ισορροπίας, παρ’όλο που εξωτερικά μπορεί να μοιάζει με αγώνα για βελτίωση της κοινωνικής τους θέσης, Πολλοί Ταύροι έχουν αναμφισβήτητη ικανότητα να βγάζουν χρήματα, αλλά τους είναι δύσκολο να παραμείνουν ευχαριστημένοι μ’αυτά που έχουν.\nΚαι βέβαια,όταν τα πλούτη έρθουν, ο προσεκτικός Ταύρος, που τόσο αγαπά τη σιγουριά και την ασφάλεια, θα φροντίσει να σιγουρευτεί πως δεν υπάρχει κίνδυνος να τα χάσει ποτέ. Ωστόσο, οι Ταύροι είναι καλόκαρδοι και γενναιόδωροι. Δε θα διστάσουν να απλώσουν το χέρι τους στις οικονομίες τους για να βοηθήσουν κάποιον που έχει ανάγκη.\nΟι Ταύροι είναι σταθεροί και ειλικρινείς με τον εαυτό τους. Τα πλούτη τους δίνουν αίσθηση ασφάλειας, και περνούν τη ζωή τους κυνηγώντας αυτά που θεωρούν «τα ωραία πράγματα της ζωής”. «Έχω” είναι το ρήμα που χρησιμοποιούν συχνά. Ωστόσο, μερικές φορές γίνονται άπληστοι.


Καιρός: Συννεφιά και βροχές στο μεγαλύτερο μέρος της χώρας\nΟι άνεμοι στο Βόρειο Αιγαίο θα πνέουν νότιοι μέτριοι μέχρι ισχυροί 5 με 6 μποφόρ και τοπικά σχεδόν θυελλώδεις 7 μποφόρ, αλλά σταδιακά θα στραφούν σε δυτικούς σχεδόν θυελλώδεις και τις βραδινές ώρες σε βορειοδυτικούς με μικρή εξασθένηση\nΝεφώσεις με βροχές και καταιγίδες κυρίως στα δυτικά, κεντρικά και βόρεια ηπειρωτικά και στα νησιωτικά τμήματα του Κεντρικού, Βόρειου και Ανατολικού Αιγαίου, περιμένουμε σήμερα Πέμπτη. Τα φαινόμενα στη Δυτική και Βόρεια Ελλάδα θα είναι τοπικά έντονα. Κατά τη διάρκεια της ημέρας πάντως ο καιρός θα παρουσιάσει σταδιακή βελτίωση σε ολόκληρη σχεδόν τη χώρα, με τα φαινόμενα μέχρι αργά το βράδυ να περιορίζονται στα βορειοδυτικά.\nΚαιρός: νεφώσεις παροδικά αυξημένες με πιθανότητα τοπικών όμβρων στα δυτικά και τα βόρεια μέχρι το μεσημέρι. Από το απόγευμα γενικά αίθριος.\nΆνεμοι: δυτικοί 3 με 5 και βαθμιαία βορειοδυτικοί 4 με 6 και τοπικά 7 μποφόρ.\nΚαιρός: νεφώσεις παροδικά αυξημένες με τοπικές βροχές και πιθανότητα μεμονωμένων καταιγίδων. Βελτίωση από το απόγευμα.\nΆνεμοι: δυτικοί βορειοδυτικοί 3 με 4 και βαθμιαία 5 με 6 και πρόσκαιρα 7 μποφόρ.\nΚαιρός: νεφώσεις κατά περιόδους αυξημένες με τοπικές βροχές και σποραδικές καταιγίδες αρχικά στη δυτική Μακεδονία και βαθμιαία και στα υπόλοιπα. Βελτίωση από το βράδυ και από τα δυτικά.\nΆνεμοι: δυτικοί 3 με 5 και βαθμιαία βορειοδυτικοί ενισχυόμενοι από το μεσημέρι στην κεντρική Μακεδονία τοπικά 6 πρόσκαιρα 7 μποφόρ.\nΘερμοκρασία: από 7 έως 16 βαθμούς Κελσίου. Στη δυτική Μακεδονία 2 με 3 βαθμούς χαμηλότερη.\nΚαιρός: νεφώσεις παροδικά αυξημένες με τοπικές βροχές και σποραδικές καταιγίδες. Τα φαινόμενα τα οποία πιθανώς πρόσκαιρα θα είναι ισχυρά από το μεσημέρι θα εξασθενήσουν και το βράδυ θα σταματήσουν.\nΆνεμοι: δυτικοί βορειοδυτικοί 5 με 6 τοπικά στο Ιόνιο 7 μποφόρ με βαθμιαία εξασθένηση από το απόγευμα.\nΘερμοκρασία: από 12 έως 18 βαθμούς Κελσίου. Στην Ήπειρο 4 με 5 βαθμούς χαμηλότερη.\nΚαιρός: νεφώσεις παροδικά αυξημένες με τοπικές βροχές και μεμονωμένες καταιγίδες κυρίως στα βόρεια. Σταδιακή βελτίωση από το μεσημέρι.\nΆνεμοι: δυτικοί νοτιοδυτικοί 3 με 5 και στα νοτιά 6 τοπικά 7 μποφόρ που σταδιακά θα στραφούν σε βορειοδυτικούς 5 με 7 μποφόρ.\nΚαιρός: λίγες νεφώσεις παροδικά αυξημένες στις Κυκλάδες με πιθανότητα τοπικών βροχών μέχρι το μεσημέρι.\nΆνεμοι: από δυτικές διευθύνσεις 6 με 7 και πιθανόν τοπικά 8 μποφόρ.\nΚαιρός: νεφώσεις παροδικά αυξημένες με τοπικές βροχές και βαθμιαία σποραδικές καταιγίδες. Βελτίωση το βράδυ.\nΆνεμοι: νότιοι νοτιοδυτικοί 5 με 7 μποφόρ στρεφόμενοι από το βράδυ σε δυτικούς βορειοδυτικούς με την ίδια ένταση.


ΟΑΣΘ Ώρα Μηδέν - του Νίκου Παπανικολάου - Εναλλακτική\n*Του Νίκου Παπανικολάου\nΜε εγκατάλειψη και προχειρότητα φαίνεται να αντιμετωπίζουν κυβέρνηση και νέα διοίκηση το πρόβλημα του ΟΑΣΘ, το οποίο οξύνεται, και αρχίζει να αποτελεί βραχνά για εργαζόμενους και επιβάτες . Το πρόγραμμα της κυβέρνησης προβλέπει την βραχυχρόνια μίσθωση(leasing), ξήλωμα του προηγούμενου διαγωνισμού και προκήρυξη νέου με νέους όρους. Επιπλέον, προβλέπει εκχώρηση γραμμών στο ΚΤΕΛ και κατάργηση του ΑΣΥΘ. Όλα αυτά σε συνδυασμό με την αναβολή της ολοκλήρωσης του έργου του ΜΕΤΡΟ για το μακρινό μέλλον προδιαγράφουν ένα ζοφερό μέλλον για τις αστικές συγκοινωνίες της πόλης.\nΤο σχέδιο της βραχυχρόνιας μίσθωσης (leasing) αναμένεται ότι δεν θα αλλάξει ιδιαίτερα τον συγκοινωνιακό χάρτη της πόλης σε επίπεδο μόλυνσης, θορύβων και εξόδων συντήρησης στόλου, καθώς οπως δήλωσε ο διευθύνων σύμβουλος κ. Σπανός στον ραδιοφωνικό σταθμό focus: “σε 2 εώς 4 μήνες θα έχουμε 100 μεταχειρισμένα λεωφορεία έως 10 ετών”, πρωτοκόλλου ρύπων euro 5, συμβατικής τεχνολογίας (πετρελαιοκίνητα). Αυτό δεν λύνει κανένα πρόβλημα… αντιθέτως δημιουργεί, εάν αναλογιστεί κανείς τι σημαίνει.\nΕάν ο στόχος είναι πράγματι να ανανεωθεί ο στόλος, τότε σε τι ακριβώς αποσκοπεί η επιβάρυνση του Οργανισμού με “γερασμένα”, σύμφωνα με τον ευρωπαϊκό μέσον όρο, λεωφορεία; ( ο μέσος όρος ανανέωσης των αστικών λεωφορείων στην Ευρώπη είναι η πενταετία). Θα λυθεί το συγκοινωνιακό πρόβλημα της πόλης; Όχι, καθώς το 70% των λεωφορείων θα διατεθούν στο μητροπολιτικό κέντρο.\nΤην ίδια ώρα, το ξήλωμα του προηγούμενου διαγωνισμού, επιτείνει το συγκοινωνιακό πρόβλημα της πόλης. Ο προηγούμενος διαγωνισμός που προκηρύχθηκε επι υπουργείας Χρήστου Σπίρτζη, προέβλεπε την προμήθεια 750 λεωφορείων για τα αστικά κέντρα Αθηνών και Θεσσαλονίκης.\nΑναλυτικά η κατανομή θα ήταν εκατό(100) πετρελαιοκίνητα αρθρωτά λεωφορεία(18 μέτρων), πρωτοκόλλου ρύπων euro 6, 330 οχήματα φυσικού αερίου(12 μέτρων, επίσης euro 6), 320 οχημάτων ηλεκτρικής ενέργειας(12 μέτρων).\nΟ ανάδοχος θα είχε υποχρέωση ολοκλήρωσης σε χρονικό διάστημα 15 ετών και υποχρέωση επισκευής και συντήρησης κάθε οχήματος για 17 χρόνια, απο την παράδοση του. Ο προυπολογισμός του έργου θα ήταν 461 εκ. Ευρώ, και θα συγχρηματοδοτούνταν απο ΕΣΠΑ και την ΕΤΕπ.\nΟ συγκεκριμένος διαγωνισμός ακυρώθηκε απο τον σημερινό υπουργό υποδομών μεταφορών και δικτύων, μέσω τροπολογίας 37 σελίδων που κατατέθηκε σε νομοσχέδιο του υπουργείου δικαιοσύνης, στα τέλη Νοέμβρη, ως αντισυνταγματικός, έπειτα απο διαμαρτυρίες των αυτοκινητοβιομηχανιών πως περιορίζει το εύρος των διαγωνιζόμενων.\nΣτον αντίποδα ο διαγωνισμός της νέας κυβέρνησης αφορά 1000 λεωφορεία σε ΟΑΣΑ και ΟΑΣΘ, με κατανομή 650 λεωφορείων σε ΟΑΣΑ και 350 σε ΟΑΣΘ, συμβατικής(πετρελαιοκίνησης), φυσικού αερίου και ηλεκτρικής τεχνολογίας. Ο προϋπολογισμός του έργου θα είναι 500 εκ. Ευρώ και τα πρώτα λεωφορεία θα αρχίσουν να παραδίδονται τέλη του 2022( σε αντίθεση με τον προηγούμενο διαγωνισμό που θα παραδίδονταν τα πρώτα λεωφορεία τέλη του 2020). Το ερώτημα που εύλογα προκύπτει είναι γιατί, ενώ ο υπουργός ακυρώνει τον προηγούμενο διαγωνισμό ως αντισυνταγματικό, επαναπροκηρύσσει ακριβώς τον ίδιο διαγωνισμό(σε τεχνικές προδιαγραφές); Γιατί αυτή τη φορά οι αυτοκινητοβιομηχανίες δεν διαμαρτύρονται για αθέμιτο ανταγωνισμό;\nΈνα άλλο τεράστιο θέμα, είναι η εκχώρηση γραμμών στα ΚΤΕΛ. Οι γραμμές αυτές είναι οι εξής: 09(Ν.Σ- Λαχαναγορά), 36(Βούλγαρη- ζώνη καινοτομίας), 40(Ν.Σ- Καλοχώρι), 42(Κορδελιό- κοιμητήρια Ευόσμού),51(Ν.Σ-Σίνδος), 53(τοπικό Σίνδου), 54(Ν.Σ-Ιωνία), 55(Σταυρούπολη-Ωραιόκαστρο), 56(Ν.Σ- Ωραιόκαστρο), 59(τοπικό Πεύκων), 60(Πανόραμα- ν. Πανόραμα), 61(Χορτ.- Δ/ρωση Χορτιάτη), 66(Χαριλάου-Θέρμη), 69(ΙΚΕΑ-Επανωμή), 76(ΙΚΕΑ-Αγγελοχώρι), 77(Ν. Μηχανιώνα-Επανωμή), 79(ΙΚΕΑ-Αεροδρόμιο), 80(Θεσσαλονίκη-Μάλγαρα), 81(Θεσσαλονίκη-Κουφάλια),83(Λαγκαδάς-Θεσσαλονίκη),84(Θεσσαλονίκη-Μελισσοχώρι), 87(Θεσσαλονίκη-Βασιλικά),88(Θεσσαλονίκη-Μεσημέρι). Σε τι αποσκοπεί η εκχώρηση των γραμμών αυτών; Εάν είναι ζημιογόνες οι γραμμές αυτές, ποιό το κέρδος των ΚΤΕΛ να τις ανάλαβουν; Θα εξοικονομηθούν οχήματα με σκοπό την ενίσχυση άλλων γραμμών ή θα αποσυρθούν πλήρως; Το υπουργείο δεν έχει δώσει σαφείς απαντήσεις σε πλήθος ερωτημάτων. Κάτι το οποίο μυρίζει ρουσφέτι και σταδιακή απαξίωση του οργανισμού με στόχο την πιθανή τελική εκποίηση του ή εκποίηση του έργου των συγκοινωνιών αποκλειστικά σε ιδιώτη.\nΠαράλληλα με την τροπολογία που κατατέθηκε αναφέρεται η κατάργηση του “οργανισμού της επόμενης μέρας”, του ΑΣΥΘ. Πράξη η οποία μαζί με το “πάγωμα” της εκκαθάρισης εν λειτουργία που επιχειρούνταν, δίνει το στίγμα της πολιτικής της κυβέρνησης, να κρατήσει εν ζωή τον παλιό “κακό” αμαρτωλό ΟΑΣΘ.\nΌλα τα ανωτέρω σε συνδυασμό με το “πάγωμα” των εργασιών του ΜΕΤΡΟ, καθώς είναι κοινό μυστικό μεταξύ των θεσσαλονικέων πως το έργο “πάγωσε” λίγο πρίν παραδοθεί με τις κυλιόμενες σκάλες να διακρίνονται στο εργοτάξιο του ΜΕΤΡΟ στον ΟΣΕ, στα ανατολικα, αλλά και το αμαξοστάσιο των συρμών. Αυτό γεννά καχυποψία, ιδίως αν γνωρίζει κάποιος πως… η σύμβαση αποκλειστικού αναδόχου συγκοινωνιών της πόλης που έχει συνάψει ΟΑΣΘ και κράτος λήγει με την παράδοση του έργου του ΜΕΤΡΟ…!\nΗ πρώτη ομιλία της Christine Lagarde ως Προέδρου της ΕΚΤ\nΤρ Δεκ 24 , 2019\nΣτις 22 του Νοέμβρη η Christine Lagarde θα δώσει την γενέθλια ομιλία της ως Πρόεδρος της ΕΚΤ (Ευρωπαϊκή Κεντρική Τράπεζα). Μια ομιλία που μπορεί να χαρακτηριστεί από ενδιαφέρουσες επισημάνσεις αλλά και από μια ασάφεια ως προς επόμενες κινήσεις στην άσκηση νομισματικής πολιτικής, κάτι που δεν υφίστατο ως στοιχείο στις ομιλίες […]\nΟι μωμόγεροι και ο επιλεκτικός ρατσισμός.\nΕφημερίδες κάνουν υπουργικές αναγγελίες πριν τα ίδια τα υπουργεία


ΓΙΑΝΝΟΣ ΠΑΠΑΝΤΩΝΙΟΥ Πρόεδρος ΚΕΠΠ πρώην Υποσργός Ελλάδα: Από ηην κρίζη ζηην Ανάκαμψη; Ομιλία ζηην παροσζίαζη μελέηης ηοσ ΚΕΠΠ για ηο ΕΒΕΑ - PDF\nDownload "ΓΙΑΝΝΟΣ ΠΑΠΑΝΤΩΝΙΟΥ Πρόεδρος ΚΕΠΠ πρώην Υποσργός Ελλάδα: Από ηην κρίζη ζηην Ανάκαμψη; Ομιλία ζηην παροσζίαζη μελέηης ηοσ ΚΕΠΠ για ηο ΕΒΕΑ"\n1 ΓΙΑΝΝΟΣ ΠΑΠΑΝΤΩΝΙΟΥ Πρόεδρος ΚΕΠΠ πρώην Υποσργός Ελλάδα: Από ηην κρίζη ζηην Ανάκαμψη; Ομιλία ζηην παροσζίαζη μελέηης ηοσ ΚΕΠΠ για ηο ΕΒΕΑ Τεηάρηη, 10 Ιοσλίοσ\n2 Ελλάδα: Από την Κρίση στην Ανάκαμψη; Οι τράπεζες και, γενικότερα, ο χρηματοοικονομικός τομέας συμβάλλουν καθοριστικά στην πορεία της οικονομίας. Όταν οι τράπεζες είναι υγιείς και εξασφαλίζουν επαρκή χρηματοδότηση και ρευστότητα στις επιχειρήσεις και στα νοικοκυριά, η σταθερότητα και η ανάπτυξη είναι εφικτοί στόχοι οικονομικής πολιτικής. Όταν οι τράπεζες κλονίζονται, οι οικονομίες κινδυνεύουν με κατάρρευση. Δεν είναι σύμπτωση ότι οι οικονομικές κρίσεις κατά κανόνα εκδηλώνονται όταν προκύπτει σοβαρό πρόβλημα στη λειτουργία του χρηματοοικονομικού συστήματος. Η έξοδος της ελληνικής οικονομίας από την κρίση και η επάνοδος σε υψηλούς ρυθμούς ανάπτυξης προϋποθέτει την ανακεφαλαιοποίηση των τραπεζών και την εξασφάλιση συνθηκών ομαλής λειτουργίας τους. Αξίζει να σημειωθεί ότι, στην περίπτωση της Ελλάδας, σε αντίθεση με τις περισσότερες άλλες χώρες, όπως οι ΗΠΑ, η Βρετανία, η Ισπανία ή η Ιρλανδία, οι τράπεζες δεν φέρουν την κύρια ευθύνη για την εκδήλωση της οικονομικής κρίσης. Στη χώρα μας, την ευθύνη φέρει το κράτος, το οποίο, μέσα από άφρονες πολιτικές, οδηγήθηκε από τα μέσα της προηγούμενης δεκαετίας σε de facto χρεοκοπία, παρασύροντας τα χαρτοφυλάκια των ελληνικών τραπεζών. Η απαξίωση των κρατικών ομολόγων μετέφερε την κρίση στο τραπεζικό σύστημα, με τις απώλειες να κλειδώνονται οριστικά στο PSI και την εθελοντική επαναγορά. Είναι χρήσιμο στο σημείο αυτό, πριν αναφερθώ στο ζήτημα των τραπεζών, να επιχειρήσω μια συνοπτική αποτίμηση της σημερινής θέσης και των προοπτικών της ελληνικής οικονομίας. Δεν είναι η στιγμή να εξετάσουμε το παρελθόν. Είναι, όμως, επιβεβλημένη η διαπίστωση ότι οι πολιτικές που εφαρμόστηκαν τα τελευταία χρόνια οδήγησαν στη μεγαλύτερη ύφεση της μεταπολεμικής περιόδου με πτώση του ΑΕΠ κατά 25%, ενώ το ποσοστό ανεργίας ανέβηκε στο 27% και για τους νέους πάνω από το 2\n3 60%. Δεκάδες χιλιάδες επιχειρήσεων, μεταξύ των οποίων και πολλές υγιείς επιχειρήσεις, έκλεισαν ενώ αδύναμες ομάδες του πληθυσμού ζουν, πλέον, κάτω από το όριο της φτώχειας. Οι κοινωνικές υπηρεσίες υπολειτουργούν, ενώ αναπτύσσονται εξτρεμιστικά πολιτικά κινήματα κυρίως στο χώρο της άκρας δεξιάς, που ενθαρρύνουν την άσκηση βίας και την ανομία. Απέναντι στο τεράστιο οικονομικό και κοινωνικό αυτό κόστος, τα οφέλη είναι πενιχρά. Με εξαίρεση την αξιοσημείωτη μείωση του πρωτογενούς (χωρίς τους τόκους) δημοσιονομικού ελλείμματος, οι υπόλοιποι δείκτες είτε κινούνται αρνητικά, είτε παρουσιάζουν επίπλαστη βελτίωση. Ο λόγος του δημοσίου χρέους προς το ΑΕΠ, το κρισιμότερο δημοσιονομικό μέγεθος, βρίσκεται σε πολύ υψηλά επίπεδα, που δεν εξασφαλίζουν μακροχρόνια βιωσιμότητα. Η βελτίωση της ανταγωνιστικότητας οφείλεται κυρίως στην εσωτερική υποτίμηση, δηλαδή τη μείωση των εισοδημάτων, δεδομένου ότι δεν πραγματοποιήθηκαν διαρθρωτικές αλλαγές και επενδύσεις που θα αύξαναν την παραγωγικότητα και θα αναβάθμιζαν την ανταγωνιστική θέση της χώρας σε μονιμότερη βάση. Είναι φανερό ότι οι πολιτικές που εφαρμόστηκαν απέτυχαν. Το παραδέχεται, πλέον, και το ίδιο το Διεθνές Νομισματικό Ταμείο. Ο σχεδιασμός των Μνημονίων ήταν εσφαλμένος : υπερβολική έμφαση στη λιτότητα, ανεπαρκής ώθηση διαρθρωτικών αλλαγών, απουσία αναπτυξιακής πολιτικής, αδράνεια στην προώθηση της ευρωπαϊκής οικονομικής ενοποίησης για τη θεραπεία των συστημικών αδυναμιών της διακυβέρνησης της ευρωζώνης. Ευρωομόλογα, ενιαία δημοσιονομική αρχή, κοινός προϋπολογισμός, τραπεζική ένωση, ανάληψη από την Ευρωπαϊκή Κεντρική Τράπεζα του ρόλου του δανειστή έσχατης ανάγκης, μετατίθενται στο απώτερο μέλλον. Από την πλευρά της, η χώρα μας, ενώ έδειξε εξαιρετική επιμέλεια στην πιστή εφαρμογή των συνταγών λιτότητας, υπήρξε άτολμη και αναποτελεσματική στην υλοποίηση των διαρθρωτικών αλλαγών. Ιδιωτικοποιήσεις, απελευθερώσεις αγορών, άνοιγμα κλειστών επαγγελμάτων, εκσυγχρονισμός του κράτους, είτε δεν προχώρησαν, είτε κινήθηκαν με πολύ αργούς ρυθμούς. 3\n4 Σε κάθε περίπτωση, η Ελλάδα, τον τελευταίο χρόνο, διαθέτει μια κυβέρνηση η οποία έχει καθαρή γραμμή και τη βούληση να αντιμετωπίσει τα προβλήματα. Αρχίζουν να διαφαίνονται σημάδια σταθεροποίησης. Όμως, η απόσταση από το στόχο, την έξοδο από την κρίση και την επίτευξη υψηλών ρυθμών ανάπτυξης ικανών να απορροφήσουν την ανεργία, παραμένει τεράστια, ενώ οι κίνδυνοι εκτροπής δεν έχουν εκλείψει. Οι οικονομικές προοπτικές συνεχίζουν να είναι αβέβαιες. Οι αντοχές της κοινωνίας, αλλά και του ίδιου του πολιτικού συστήματος, εξαντλούνται. Για πόσο χρόνο ακόμα θα υπάρχουν κυβερνήσεις και κοινοβουλευτικές πλειοψηφίες διατεθειμένες να ψηφίζουν και να υλοποιούν επαχθή και μη δημοφιλή μέτρα; Είναι επείγον να υπάρξει κινητοποίηση της κυβέρνησης, καθώς και των παραγωγικών και κοινωνικών δυνάμεων, στο πλαίσιο ενός εθνικού σχεδίου ανασυγκρότησης, με στόχο την ανάκαμψη της οικονομίας, που αποτελεί το κλειδί για την εξυγίανση και τον εκσυγχρονισμό. Ταχεία και αποτελεσματική υλοποίηση των διαρθρωτικών αλλαγών, ουσιαστική αύξηση των δημοσίων επενδύσεων με τη συνδρομή ευρωπαϊκής βοήθειας, δραστική μείωση του επίσημου δημόσιου χρέους προς τις χώρες της ευρωζώνης, αποτελούν τις ελάχιστες προϋποθέσεις για την επιτυχία της προσπάθειας. Η εξασφάλιση, όμως, αυτών των προϋποθέσεων δεν θα αποδώσει, αν δεν συνοδευτεί με την αποκατάσταση της ομαλής λειτουργίας του τραπεζικού συστήματος. Στις σημερινές συνθήκες πιστωτικής ασφυξίας, είναι αδύνατη η ανάκαμψη της ελληνικής οικονομίας. Η μελέτη διαπιστώνει ότι η ευρωζώνη είναι νομισματικά κατακερματισμένη, με ζώνες χωρών που απολαμβάνουν πλήρως τις δυνατότητες που παρέχονται από τη νομισματική χαλάρωση, με άλλες να είναι εντελώς αποκομμένες όπως η Ελλάδα, και με ενδιάμεσες περιπτώσεις όπως η Ισπανία. Ιδιαίτερα εκτεθειμένες είναι οι ελληνικές μικρομεσαίες επιχειρήσεις (ΜΜΕ), που αποτελούν τον κορμό της οικονομίας μας. Η υποβαθμισμένη ποιότητα των ισολογισμών τόσο των τραπεζών όσο και των επιχειρήσεων έχει υποσκάψει τις σχέσεις εμπιστοσύνης 4\n5 μεταξύ των βασικών συντελεστών της αλυσίδας παροχής ρευστότητας σε όλα σχεδόν τα επίπεδα, από τις νομισματικές αρχές μέχρι τον τελευταίο δανειολήπτη. Οι προβληματικές αυτές σχέσεις συνιστούν σήμερα το βασικό αίτιο της αδυναμίας χρηματοδότησης της οικονομίας. Οι ελληνικές τράπεζες συνεχίζουν να είναι αποκομμένες από την ευρωπαϊκή διατραπεζική αγορά με συνέπεια να παρεμποδίζεται η ροή ρευστότητας, που παράγεται στην ευρωζώνη, προς την ελληνική οικονομία. Επιχειρήσεις και νοικοκυριά έχουν αυξημένες ανάγκες χρηματοδότησης, ενώ οι τράπεζες αμφισβητούν την ικανότητά τους να εξυπηρετήσουν τα δάνειά τους. Επιπλέον, οι ελληνικές τράπεζες είναι περισσότερο προσανατολισμένες στην εξυγίανση του υπάρχοντος χαρτοφυλακίου παρά στην περαιτέρω διόγκωσή του. Οι χορηγήσεις δανείων συνεχίζουν να κινούνται με αρνητικό πρόσημο. Αποτέλεσμα αυτών των αρνητικών επιρροών είναι ότι οι ελληνικές ΜΜΕ δανείζονται με επιτόκια που υπερβαίνουν κατά 4 έως 5 ποσοστιαίες μονάδες τα αντίστοιχα επιτόκια επιχειρήσεων στη Γερμανία και τις άλλες χώρες του πυρήνα της ευρωζώνης. Η ανταγωνιστική τους θέση διαβρώνεται, ενώ η πιστωτική στενότητα αφαιρεί δυνατότητες για εκσυγχρονισμό και ανάπτυξη μακροχρόνια. Υπονομεύεται το μέλλον της ελληνικής οικονομίας. Το πρόβλημα, επομένως, της χρηματοδότησης δεν μπορεί να επιλυθεί με συμβατικά μέσα νομισματικής ή άλλης πολιτικής, όπως η, σε κάθε περίπτωση, αναγκαία ανακεφαλαιοποίηση των τραπεζών. Απαιτούνται επιλεκτικές, μη συμβατικές, παρεμβάσεις στην καρδιά του προβλήματος, δηλαδή στους κινδύνους που έχει προκαλέσει η καταστροφή της εμπιστοσύνης από τη βαθειά ύφεση και τις αστοχίες του προγράμματος προσαρμογής. Συγκεκριμένα, οι δημόσιοι εθνικοί και ευρωπαϊκοί θεσμοί πρέπει να αναλάβουν μέρος των πιστοδοτικών κινδύνων μέσω ενός διευρυμένου προγράμματος εγγυήσεων. Καταρχήν, στο πλαίσιο μιας σταθεροποιητικής πολιτικής, η ΕΚΤ πρέπει να χαλαρώσει τους όρους χρηματοδότησης των ελληνικών τραπεζών, μειώνοντας το κόστος του χρήματος. Αυτό απαιτεί χαλάρωση των κριτηρίων καταλληλότητας των ενεχύρων και μερική 5\n6 ανάληψη του κινδύνου που ενσωματώνεται στους ισολογισμούς των τραπεζών της περιφέρειας. Μια τέτοια πρωτοβουλία θα εξασφάλιζε πρόσβαση σε φθηνή χρηματοδότηση από την ΕΚΤ διευκολύνοντας την επανασύνδεση των ελληνικών τραπεζών με την ευρωπαϊκή διατραπεζική αγορά για τη διοχέτευση πρόσθετης ρευστότητας στην οικονομία. Ο κρίκος τράπεζες-επιχειρήσεις πρέπει να ενισχυθεί με μια ευρείας έκτασης πολιτική εγγυήσεων επιχειρηματικού κινδύνου. Οι τράπεζες πρέπει να αποκτήσουν πρόσθετες κεφαλαιακές δυνατότητες και μεγαλύτερη κάλυψη κινδύνων για τη χρηματοδότηση των ΜΜΕ. Στη μελέτη περιγράφονται αρκετές τέτοιες πρωτοβουλίες, όπως: Μείωση των απαιτούμενων εποπτικών κεφαλαίων για δάνεια προς ΜΜΕ. Διευκόλυνση των τιτλοποιήσεων δανείων προς ΜΜΕ με εγγυήσεις της Ευρωπαϊκής Τράπεζας Επενδύσεων (ΕΤΕπ). Αναβάθμιση, με προσθήκη ευρωπαϊκού θεσμικού οργάνου (π.χ. του Ευρωπαϊκού Μηχανισμού Σταθερότητας), των εγγυήσεων που έχουν εκδοθεί από το ελληνικό δημόσιο για τραπεζικές και επιχειρηματικές ομολογίες. Ουσιαστική επέκταση των δανείων της ΕΤΕπ προς τις ελληνικές τράπεζες, για την ενίσχυση των εγγυήσεων του ελληνικού δημοσίου, με τις οποίες εκδίδονται τα δάνεια προς τις ΜΜΕ. Χορήγηση βραχυπρόθεσμων δανείων από το Ευρωπαϊκό Ταμείο Επενδύσεων προς τις ελληνικές ΜΜΕ. Παρά την πρόσφατη ολοκλήρωση της ανακεφαλαιοποίησης, το ελληνικό τραπεζικό σύστημα δεν είναι σε θέση, λόγω των γενικότερων επιπτώσεων από την καταστροφή της εμπιστοσύνης, να εξασφαλίσει τη χρηματοδότηση της ελληνικής οικονομίας. Επιβάλλεται η άμεση λήψη θαρραλέων, μη συμβατικών μέτρων νομισματικής κυρίως πολιτικής για τη δημιουργία προϋποθέσεων ανάκαμψης της οικονομίας. Η ελληνική κυβέρνηση και οι ευρωπαϊκές αρχές πρέπει να αναλάβουν τις ευθύνες τους. 6\nΕλλάδα: Κριτικές του Παρελθόντος και ο Δρόμος προς τα Εμπρός\nΕλλάδα: Κριτικές του Παρελθόντος και ο Δρόμος προς τα Εμπρός Από τον Ολιβιέ Μπλανσάρ 9 Ιουλίου 2015 Τα μάτια όλου του κόσμου είναι καρφωμένα στην Ελλάδα, καθώς τα εμπλεκόμενα μέρη συνεχίζουν τις προσπάθειες\nΑξιοπιστία και ανάπτυξη\nΟμιλία στο Economist Conference, Αθήνα 16.3.2015 Αξιοπιστία και ανάπτυξη Νίκος Βέττας* (* Γενικός Διευθυντής του ΙΟΒΕ και Καθηγητής στο Οικονομικό Πανεπιστήμιο Αθηνών, nvettas@aueb.gr) Με όλες τις ανεπάρκειες\nΟι Επιπτώσεις της Διεθνούς Οικονομικής Κρίσης στον Τουρισμό. Ομιλητής: Νίκος Ε. Σκουλάς, Πρόεδρος\nΟι Επιπτώσεις της Διεθνούς Οικονομικής Κρίσης στον Τουρισμό Ομιλητής: Νίκος Ε. Σκουλάς, Πρόεδρος Η ΠΛΑΝΗΤΙΚΗ ΟΙΚΟΝΟΜΙΚΗ ΚΡΙΣΗ Θυμίζει το κραχ του 1929-31 ΠΛΑΝΗΤΙΚΗ ΟΙΚΟΝΟΜΙΚΗ ΚΡΙΣΗ Θυμίζει το κραχ του\n«Ελλάδα και Ευρώ: Επανένταξη ή Αποχώρηση;»\nΓΙΑΝΝΟΣ ΠΑΠΑΝΤΩΝΙΟΥ Πρόεδρος ΚΕΠΠ πρώην Υπουργός «Ελλάδα και Ευρώ: Επανένταξη ή Αποχώρηση;» Ομιλία στο Συνέδριο «Επιμελώς Επιχειρείν 2015» Τρίτη, 19 Μαΐου 2015 1 Ελλάδα και Ευρώ: Επανένταξη ή Αποχώρηση;\nΚέντρου Ερευνών Προοδευτικής Πολιτικής: Η Επόμενη Μέρα για τις Τράπεζες. Πέμπτη, 2 Φεβρουαρίου 2012\nΟμιλία του Νικολάου Χ. Γκαργκάνα στη Συζήτηση Στρογγυλής Τραπέζης του Κέντρου Ερευνών Προοδευτικής Πολιτικής: Η Επόμενη Μέρα για τις Τράπεζες Πέμπτη, 2 Φεβρουαρίου 2012 Το ελληνικό τραπεζικό σύστημα επέδειξε\nECONOMIST CONFERENCES ΟΜΙΛΙΑ ΓΙΩΡΓΟΥ ΖΑΝΙΑ PRESIDENT, HELLENIC BANK ASSOCIATION The 17 th Roundtable with the Government of Greece EUROPE UNBOUND OVERCOMING STAGNATION: RE-IGNITING GREECE S POTENTIAL ΔΕΥΤΕΡΑ\nΓΙΑΝΝΟΣ ΠΑΠΑΝΤΩΝΙΟΥ. Πρόεδρος ΚΕΠΠ. πρώην Υπουργός. «Η Ανάκαμψη στην Ελλάδα και την Ευρώπη» Ομιλία στην εκδήλωση\nΓΙΑΝΝΟΣ ΠΑΠΑΝΤΩΝΙΟΥ Πρόεδρος ΚΕΠΠ πρώην Υπουργός «Η Ανάκαμψη στην Ελλάδα και την Ευρώπη» Ομιλία στην εκδήλωση «Επενδύσεις στην Ελλάδα και Αναπτυξιακή Πολιτική» 5 Νοεμβρίου 2014 0 Η κρίση χρέους που έπληξε\nΑποκατάσταση της εμπιστοσύνης στην Κύπρο. Οι προοπτικές για το κυπριακό τραπεζικό σύστημα\nΑποκατάσταση της εμπιστοσύνης στην Κύπρο. Οι προοπτικές για το κυπριακό τραπεζικό σύστημα Ομιλία της Διοικητού της Κεντρικής Τράπεζας της Κύπρου, κυρίας Χρυστάλλας Γιωρκάτζη, στο 10 ο Συνέδριο του Economist\nΗ επόμενη μέρα για τις τράπεζες Οι Ελληνικές τράπεζες λειτουργούν σε ένα περιβάλλον όχι απλώς δυσμενές, αλλά που χαρακτηρίζεται από την μεγαλύτερη ύφεση που γνώρισε η χώρα μας μεταπολεμικά. Η επιχειρούμενη\n"ΟΙ 4 ΕΥΡΩΠΑΪΚΕΣ ΕΠΙΧΕΙΡΗΜΑΤΙΚΕΣ ΟΡΓΑΝΩΣΕΙΣ ΑΠΑΙΤΟΥΝ ΑΠΟ ΤΗΝ ΕΕ 7 ΠΟΛΙΤΙΚΕΣ ΠΡΩΤΟΒΟΥΛΙΕΣ ΑΝΤΑΓΩΝΙΣΤΙΚΟΤΗΤΑΣ"\n"ΟΙ 4 ΕΥΡΩΠΑΪΚΕΣ ΕΠΙΧΕΙΡΗΜΑΤΙΚΕΣ ΟΡΓΑΝΩΣΕΙΣ ΑΠΑΙΤΟΥΝ ΑΠΟ ΤΗΝ ΕΕ 7 ΠΟΛΙΤΙΚΕΣ ΠΡΩΤΟΒΟΥΛΙΕΣ ΑΝΤΑΓΩΝΙΣΤΙΚΟΤΗΤΑΣ" Η ΕΣΕΕ ανακοίνωσε ότι οι 4 μεγαλύτερες ευρωπαϊκές οργανώσεις BUSINESSEUROPE, UEAPME, EUROCOMMERCE\n«Η ΧΡΗΜΑΤΟΔΟΤΗΣΗ ΤΗΣ ΕΠΙΧΕΙΡΗΜΑΤΙΚΟΤΗΤΑΣ ΣΤΗ ΝΕΑ ΕΛΛΗΝΙΚΗ ΟΙΚΟΝΟΜΙΑ» Πέμπτη 27/01/2011, Μέγαρο Καρατζά ΟΜΙΛΙΑ ΤΟΥ ΥΦΥΠΟΥΡΓΟΥ ΟΙΚΟΝΟΜΙΚΩΝ Κ. ΦΙΛΙΠΠΟΥ ΣΑΧΙΝΙΔΗ Η σημερινή εκδήλωση μας δίνει την ευκαιρία\nΟμιλία Γιάννου Παπαντωνίου. στην εκδήλωση του ΚΕΠΠ, με θέμα: ΕΥΡΩ ΚΑΙ ΕΛΛΑΔΑ: ΔΙΛΗΜΜΑΤΑ KAI ΕΠΙΛΟΓΕΣ\nΟμιλία Γιάννου Παπαντωνίου στην εκδήλωση του ΚΕΠΠ, με θέμα: ΕΥΡΩ ΚΑΙ ΕΛΛΑΔΑ: ΔΙΛΗΜΜΑΤΑ KAI ΕΠΙΛΟΓΕΣ Ξενοδοχείο Μεγάλη Βρετανία Πέμπτη 2 Φεβρουαρίου 2012 Θα ήθελα, καταρχήν, να παραθέσω ορισμένες επισημάνσεις\nΚώστας Βεργόπουλος. Ο Διοικητης παρασιωπα την γνωστη εκθεση Ολιβιε Μπλανσαρ, διευθυντη μελετων του ΔΝΤ, η οποια παραδεχεται οτι η βαθια υφεση\nΣε προσφατη παρεμβαση του, ο Διοικητης της Τραπεζας της Ελλαδος παρουσιασε την δικη του κατανοηση της ελληνικης κρισης, δικαιωνοντας τους δανειστες και ενοχοποιωντας την οφειλετρια χωρα. Συμφωνα με αυτον,


ΑΜΙΡΑΣ: Στη Βιάννο «έσκασε» το ποσό των 740.000 ευρώ- Ενας τυχερός του τζόκερ\nΣτη Βιάννο «έσκασε» το ποσό των 740.000 ευρώ- Ενας τυχερός του τζόκερ\nΔύο είναι οι τυχεροί που θα μοιραστούν σχεδόν 1,5 εκατ. ευρώ μετά την κλήρωση του Τζόκερ, που έγινε την Κυριακή. Το αξιοσημείωτο είναι πως το ένα από τα δύο Δελτία παίχτηκε στη... Βιάννο.\nΟι τυχεροί αριθμοί είναι: 14, 20, 21, 30, 31 και Τζόκερ:5. Κατά τη διαλογή βρέθηκαν δύο τυχερά δελτία που κερδίζουν από 740.237 ευρώ.Το ένα από αυτά κατατέθηκε στο πρακτορείο του κ. Λουλάκη στη Βιάννο.\nΣύμφωνα με την 1685η κλήρωση τα συνολικά διανεμόμενα κέρδη στην πρώτη κατηγορία (5+1) είναι 1.480.475,92 ευρώ (740.237,96 στον καθένα τυχερό). Στη 2η κατηγορία (5άρια) βρέθηκαν τριάντα (30) τυχερά δελτία, που το καθένα κερδίζει το ποσό των 6.438,13 ευρώ.\nΌπως είναι λογικό στην περιοχή της Βιάννου το θέμα απασχολεί τους πάντες που αναζητούν τον τυχερό, προκειμένου να τον συγχαρούν και να πάρουν ίσως λίγη από την... τύχη του.\nΑναρτήθηκε από ΑΜΙΡΑΣ ΑΜΙΡΑ στις 7:47 π.μ.


PARTISAN.GR: O παράγοντας ISIS: Μία συζήτηση του Ταρίκ Αλί με τον Πάτρικ Κόκμπερν\nH επέλαση του Iσλαμικού Κράτους, αποτελεί τον παράγοντα που τοποθετεί νέα δεδομένα στις εξελίξεις στην ευρύτερη περιοχή της Μέσης Ανατολής. Το Barikat μεταφράζει και παρουσιάζει – σε βίντεο με ελληνικούς υπότιτλους και σε κείμενο - τη συζήτηση του Ταρίκ Αλί με τον ανταποκριτή του Independent στη Μέση Ανατολή, Πάτρικ Κόκμπερν για την εμφάνιση του ISIS, τη νέα κατάσταση που διαμορφώνεται στην περιοχή και την αμηχανία της Δύσης απέναντι στο σκηνικό που διαμορφώνεται. Οι παραπομπές προστέθηκαν από το Barikat προς βοήθεια των αναγνωστών, ειδικά όσον αφορά πρόσωπα, έννοιες ή εν προκειμένω θρησκευτικές διαφορές που παραμένουν θολές στον πέραν της Μέσης Ανατολής πληθυσμό.\n[Πηγή: BARIKAT.GR, 08/10/2014]\nTαρίκ Αλί: Έχω μια συζήτηση με τον Πάτρικ Κόκμπερν, ο οποίος μπορεί μονάχα να περιγραφεί ως ένας βετεράνος ρεπόρτερ και θαρραλέος δημοσιογράφος που έχει καλύψει τους πολέμους των ΗΠΑ στη Μέση Ανατολή, από τότε που ξεκίνησαν, με την εισβολή στο Ιράκ και έστελνε ρεπορτάζ από την περιοχή πολύ πριν αρχίσουν οι κυρώσεις ενάντια στο Ιράκ, δηλαδή οι Πόλεμοι του Κόλπου. Είμαστε τώρα σε ένα κρίσιμο σημείο, στο οποίο έχει κάνει την εμφάνιση της μια νέα οργάνωση.\nΠάτρικ Κόκμπερν: Λοιπόν, αυτοί (σ.σ. το ISIS) προέρχονται σχεδόν απευθείας από τον πυρήνα της Αλ Κάιντα στο Ιρακ, η οποία είχε φτάσει στο υψηλότατο επίπεδο επιρροής της το 2006 και το 2007 όταν αποτέλεσε ένα από τα στοιχεία – αλλά όχι το μοναδικό - που αποτέλεσαν την αντίσταση των Σουνιτών απέναντι στην Σιίτικη κυβέρνηση και τις δυνάμεις κατοχής των ΗΠΑ. Ιδεολογικά, προέρχεται από το Τζιχαντικό κίνημα και στην πραγματικότητα τα θρησκευτικά τους πιστέυω δεν διαφέρουν και τόσο από τον Σαουδικό Σαλαφισμό2, την παραλλαγή του Ισλάμ που πρακτικά αποτελεί την επίσημη κρατική θρησκεία στη Σαουδική Αραβία, μαζί με τη δυσφήμιση των Σιιτών3 ως αιρετικών, των Χριστιανών και των Εβραίων. Αυτό που κάνουν είναι να ανυψώνουν αυτά τα θρησκευτικά τους πιστεύω σε ένα ανώτερο και πιο βίαιο επίπεδο, το οποίο είναι σε γενικές γραμμές το περιεχόμενο του Τζιχαντικού κινήματος.\nΠ.Κόκμπερν: Δεν μπορώ να σκεφτώ κανένα τόσο μεγάλο και άρτια εξοπλισμένο στρατό να διαλύεται. Θα μπορούσες να πεις για τη διάλυση του στρατού του Σαντάμ το ’91 όταν του επιτέθηκαν οι Αμερικάνοι, και ξανά το ίδιο για το 2003. Αλλά τότε δέχτηκε επίθεση από τη μεγαλύτερη στρατιωτική δύναμη του κόσμού και βομβαρδίστηκε. Έτσι δεν μπορούμε να έχουμε παραλληλισμό. Δείχνει όμως (σ.σ. η διάλυση του Ιρακινού στρατού σήμερα) ότι το ΙSIS ήταν ιδιαίτερα αποτελεσματικό στο να μπορέσει να σπείρει τον τρόμο μέσα από τα κοινωνικά δίκτυα, με τα βίντεο που απεικονίζουν τους αποκεφαλισμόυς Σιιτών. Έτσι οι στρατιώτες τρομοκρατήθηκαν από το ISIS.\nΚούρδος πολεμιστής του ΡΚΚ πολεμά το ISIS στο Βόρειο Ιράκ\nΠ.Κόκμπερν: Όχι ακριβώς. Έκαναν μια καιροσκοπική υποχώρηση γιατί ο Άσαντ γνωρίζει ότι το ISIS επρόκειτο να τους επιτεθεί και ξέρεις, στην πραγματικότητα, οι άνθρωποι που τους επιτέθηκαν δεν ήταν μόνο από το ISIS αλλά από τη Jabhat al-Nusra. Όλες οι υπόλοιπες ομάδες ενώθηκαν ξαφνικά για να επιτεθούν στους Κούρδους σε αυτές τις περιοχές. Εννοώ ότι αυτό υπονομέυει την ιδέα ότι υπάρχει μια μετριοπαθής αντιπολίτευση και μία Τζιχαντική. Το ότι ο Ελεύθερος Συριακός Στρατός και όλοι αυτοί ήρθαν για να επιτεθούν στους Κούρδους. Η κυρίαρχη δύναμη των Κούρδων είναι το PKK που είναι βασικά η Κουρδική αντιπολίτευση στην Τουρκία. Αλλά αυτοί είναι πολύ πιο αποτελεσματικοί μαχητές από την αντίστοιχη Πεσμεργκά στο Ιράκ. Στην πραγματικότητα αυτοί διέσωσαν αρκετούς Γιαζιντίτες στο βουνό Sinjar στο Δυτικό Κουρδιστάν.\nΤ.Αλί: Ναι. Ερχόμαστε έτσι στο σημείο κλειδι τώρα. Έχεις γράψει ότι η συμφωνία Σάικς-Πικό έχει πιθανότατα φτάσει στο τέλος της. Αυτή ήταν η συμφωνία μετά τον Πρώτο Παγκόσμιο Πόλεμο με την οποία τα Οθωμανικά εδάφη στον Αραβικό κόσμο χωρίστηκαν ανάμεσε στη Γαλλία και τη Βρετανία. Αλλά Πάτρικ, μάλλον έχεις δίκιο. Το 2006 ένιωσα ότι δεν υπάρχει μέλλον για το Ιρακ εξαιτίας του τι είχε συμβεί και πιθανότατα θα έχεις ένα Σιίτικο κράτος, ένα φιλο-Σαουδαραβικό Σουνίτικο κράτος και ένα Κουρδικό. Θεωρείς ότι αυτό θα συμβεί με κάποια τέτοια μορφή ή τρόπο τα επόμενα πέντε χρόνια;\nΠ.Κόκμπερν: Ναι, εκτιμώ ότι αυτό είναι απολύτως αληθές. Και αυτό τους έχει προκαλέσει τέτοια σύγχυση. Εννοώ ότι το ISIS ελέγχει το 35-40% της Συρίας. Στην Ανατολική Συρία ελέγχουν τις πετρελαιοπηγές. Eίναι πολύ κοντά στο Χαλέπι, τη μεγαλύτερη πόλη της Συρίας. Θα μπορούσαν να ελέγξουν τις περιοχές των επαναστατών και έπειτα θα μπορούσαν να ελέγξουν ολόκληρη την πόλη. Αυτό θα είχε μεγαλύτερη σημασία από την κατάληψη της Μοσούλης στο Ιράκ. Οι οργανώσεις των Τζιχαντιστών, ειδικά η Jabhat al-Nusra αλλά επίσης και το ISIS βρίσκονται κοντά στη Xάμα, την τέταρτη μεγαλύτερη πόλη της Συρίας. Οπότε η θέση τους είναι ισχυρή. Δεν θα πάρει πολύ στο ISIS να φτάσει στη Μεσόγειο, εκεί που βρίσκονταν πριν κάνουν έναν τακτικό ελιγμό νωρίτερα αυτή τη χρονιά.\nΑλλά ο Άσαντ εμφανώς δεν επρόκειτο να φύγει, επειδή υπάρχουν 14 πρωτεύουσες επαρχιών και ελέγχει τις 13. Αν λες αυτό, στην ουσία λες ότι ο πόλεμος θα συνεχιστεί γιατί αυτός δεν έχει σκοπό να φύγει. Και σκέφτηκα για μια στιγμή ότι αυτοί – η Ουάσιγκτον και οι άλλοι, και οι Σαουδάραβες – δεν ήταν και πολύ δυσαρεστημένοι με αυτό. Ήταν κάτι με το οποίο μπορούσαν να ζήσουν γιατί αυτός ήταν εκεί αλλά ήταν αδύναμος και επρόκειτο να μείνει εκεί. Και έπειτα οι Τζιχαντιστές ήταν εκεί αλλά ήταν μπλεγμένοι στο δικό τους εμφύλιο. Αλλά ο κακός υπολογισμός ήταν ότι στην πλευρά των Τζιχαντιστών κάποιος θα επικρατούσε, και αυτός ήταν το ISIS. Δευτερευόντως, αυτό δεν επρόκειτο να μείνει στο επίπεδο Σύρος εναντίον Σύρου, Ιρακινός εναντίον Ιρακινού ή ακόμα και Μουσουλμάνος εναντίον Μουσουλμάνου, και έπειτα από όλα αυτά το χαλιφάτο αξιώνει την υποταγή όλων των Μουσουλμάνων και την υποταγή όλου του κόσμου. Έτσι οι φιλοδοξίες του...\nΤ.Αλί: Ακριβώς. Οπότε, Πάτρικ, η κατάσταση συνολικά είναι αρκετά ζοφερή και πιθανά να παραμείνει τέτοια;\nΠηγες: TeleSUR English - Counterpunch\nΕτικέτες ΗΠΑ, Μέση Ανατολή, Ρεπορτάζ, ISIS, video\nΑσθμαίνουσα Γερμανία - Η αλήθεια πίσω από τη βιτρί...


Σεργκέι Λαβρόφ Ομπάμα φοιτητές ΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Λαβρόφ: Υπάρχει ακόμα μια ευκαιρία για ειρήνη - trendz.pl\nΣεργκέι Λαβρόφ Ομπάμα φοιτητές ΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Λαβρόφ: Υπάρχει ακόμα μια ευκαιρία για ειρήνη\nStrona Główna »Trendy » Σεργκέι Λαβρόφ Ομπάμα φοιτητές ΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Λαβρόφ: Υπάρχει ακόμα μια ευκαιρία για ειρήνη\nΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Ειδήσεις, φιλολογικά μαθήματα Βόλος επικαιρότητα και τα τελευταία νέα της Ελλάδας και του Κόσμου απο το Nooz.gr. […]\nΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Ειδήσεις, φιλολογικά μαθήματα Βόλος επικαιρότητα και τα τελευταία νέα της Ελλάδας και του Κόσμου απο το Nooz.gr. Οικονομία, Επιχειρήσεις και Χρηματιστήριο.”\nΟ Κέρι έφθασε ήδη στη Γενεύη συνοδευόμενος από μια σημαντική ομάδα εμπειρογνωμόνων για τις συνομιλίες αυτές, κατά τις οποίες θα συζητήσει με τον Λαβρόφ τη ρωσική πρόταση για έλεγχο και καταστροφή του συριακού χημικού οπλοστασίου. „Είναι εφικτό, αλλά δύσκολο”, δήλωσε ένας αμερικανός αξιωματούχος προς τους δημοσιογράφους που συνοδεύουν τον Κέρι.\nΟ εν λόγω υψηλόβαθμος αξιωματούχος του Στέιτ Ντιπάρτμεντ υπογράμμισε πως η Ουάσινγκτον περιμένει από το συριακό καθεστώς „να δηλώσει το συντομότερο ολόκληρο το οπλοστάσιό του” για να επιδείξει έτσι τη δέσμευσή του.\nΟ πολυάριθμη ομάδα που συνοδεύει τον Κέρι αποτελείται από εμπειρογνώμονες του Πενταγώνου, των ενόπλων δυνάμεων και άλλων αμερικανικών υπουργείων σε θέματα αφοπλισμού, χημικών όπλων και μη διάδοσης των πυρηνικών.\nΟ στόχος είναι „να δούμε αν υπάρχει μια αξιόπιστη οδός για να προχωρήσουμε, αν οι Ρώσοι είναι σοβαροί σ' αυτό που λένε και, β λυκειου φροντιστηριο ωρεσ το σημαντικότερο, φοιτητικα φροντιστηρια αν ο Άσαντ είναι σοβαρός σ' αυτό που λέει”, δήλωσε ο αμερικανός αξιωματούχος.\n„Θα μιλήσουμε με τους Ρώσους για την έκταση του προβλήματος, φροντιστηρια για πανελληνιεσ για τους διάφορους τρόπους καταστροφής των όπλων αυτών, φροντιστηρια φιλολογικων μαθηματων για τα κέντρα παρ αγωγής, φιλολογικά μαθήματα Βόλος για διάφορες εγκαταστάσεις”, πρόσθεσε.\nΥπάρχουν πολλές επιφυλάξεις για το αν το συριακό καθεστώς εννοεί σοβαρά την εξάλειψη των χημικών όπλων του ή αν επιδιώκει απλώς να κερδίσει χρόνο ενώ συνεχίζει τις μάχες του εναντίον της ένοπλης αντιπολίτευσης.\n„Υπάρχουν συγκεκριμένα πράγματα που μπορούμε να ζητήσουμε για να δούμε αν πραγματοποιούνται γρήγορα και να έχουμε έτσι μια πρώτη εντύπωση για το κατά πόσον όλο αυτό είναι πραγματικό”, πρόσθεσε ο αμερικανός αξιωματούχος.\n„Αυτό περιλαμβάνει να δηλώσουν το συντομότερο ολόκληρο το οπλοστάσιό τους”, τόνισε.\nΦΡΟΝΤΙΣΤΗΡΙΟ ΜΕΣΗΣ ΕΚΠΑΙΔΕΥΣΗΣ Θ. Πάγκαλος: «Σε ποιο συμπόσιο να πάω; Σε αυτούς τους αποτυχημένους;»


ΔΕΣ ΤΟ ΑΣΤΕΡΑΚΙ: Ένα παραμύθι για μικρούς μα και για μεγάλους | afieromata.gr\nHome » » ΔΕΣ ΤΟ ΑΣΤΕΡΑΚΙ: Ένα παραμύθι για μικρούς μα και για μεγάλους\nΔΕΣ ΤΟ ΑΣΤΕΡΑΚΙ: Ένα παραμύθι για μικρούς μα και για μεγάλους\nPosted by afieromata.gr Posted on 5/16/2016 03:29:00 π.μ.\n"Δες το αστεράκι"\nΟι εκδόσεις Άπαρσις παρουσίασαν στον Παιδικό ΙΑΝΟ ένα παραμύθι για μικρούς και μεγάλους με τίτλο Δες το αστεράκι της Βάσως Αργυριάδου σε εικονογράφηση Γιολάντας Ζαχαράκη.\nΠαρακολουθήσαμε μια καταπληκτική παρουσίαση - παράσταση και ξαναγίναμε –έστω και για λίγο όλοι μας παιδιά. Σπουδαία τα κείμενα της Βάσως Αργυριάδου, αριστοτεχνική η εικονογράφηση της Γιολάντας Ζαχαράκη. Δεν έχω λόγια για τους πολύ καλούς ηθοποιούς της Παράστασης που όλους μας εντυπωσιάσανε.\nΓΙΟΛΑΝΤΑ ΖΑΧΑΡΑΚΗ-ΒΑΣΩ ΑΡΓΥΡΙΑΔΟΥ\nΕιλικρινή συγχαρητήρια για τα κείμενα στην Βάσω Αργυριάδου, όπως και στη Γιλάντα Ζαχαράκη για την αψεγάδιαστη σχεδίαση-εικονογράφηση του βιβλίου. Πολλά επίσης ΕΥΓΕ αξίζουν στους ηθοποιούς που έδωσαν τον καλύτερο εαυτό τους\nΤο «Δες το αστεράκι!» είναι η πορεία της ψυχής από το σκοτάδι στο φως, μια ιστορία για την υπέρβαση που γίνεται από το κέντρο της καρδιάς όταν στη σύγκρουση των συναισθημάτων υπερισχύει η αγάπη.\n«Όταν αγαπάς πραγματικά τον άλλον, θέλεις να είναι καλά, έστω κι αν είναι μακριά σου ή αν θέλει κάτι διαφορετικό από αυτό που θέλεις εσύ.»\nΜε τρόπο συμβολικό και γλώσσα απλή και άμεση, το «Δες το αστεράκι!» αφηγείται την ιστορία αγάπης μιας τυφλοποντικούλας για έναν βατραχάκοκαι το πώς η ανιδιοτελής αυτή αγάπη τη μεταμορφώνει από ένα σκοτεινό, γήινο πλάσμα σε μια ουράνια πηγή φωτός. Είναι ένα παραμύθι για μικρούς και μεγάλους που αλλάζει τη συνειδητότητά μας…\n«… ένα ΜΕΓΑΛΟ ΕΥΧΑΡΙΣΤΩ που σε έκανε να νιώσεις τι θα πει να αγαπάς πραγματικά. Όταν συμβαίνει αυτό, τότε η αγάπη γυρνά παντού γύρω σου και ΛΑΜΠΕΙΣ.»\nΗ Βάσω Αργυριάδου είναι Ψυχολόγος (Σωματική Ψυχοθεραπεύτρια) και Εκπαιδευτικός Καλλιτεχνικών Δραστηριοτήτων (Θέατρο – Κίνηση, Χορός, Μουσικοκινητική, Σύστημα ORFF, Ζωγραφική-Κατασκευές). Έχει συνεργαστεί, επί σειρά ετών, με πολλούς Δήμους, Κοινότητες, Ιδιωτικούς Φορείς και Βιβλιοθήκες, σε διάφορα εκπαιδευτικά καλλιτεχνικά προγράμματα. Τέλος, έχει διδάξει σε Ι.Ε.Κ. και Σχολές/Σχολεία στους παραπάνω τομείς.\nΗ Γιολάντα Ζαχαράκη ζει και εργάζεται στην Ελλάδα. Σπούδασε ζωγραφική στην Ανώτατη Σχολή Καλών Τεχνών με τους Ν. Κεσσανλή και Δ. Μυταρά, σκηνογραφία με τον Β. Βασιλειάδη, όπως επίσης οικονομικά και μάρκετινγκ. Έχει κάνει πολλές ατομικές και ομαδικές εκθέσεις, τόσο στην Ελλάδα όσο και στο εξωτερικό. Εργάστηκε επί 25 χρόνια ως καθηγήτρια Ζωγραφικής και Ιστορίας της Τέχνης και συνεργάστηκε με την Εστία Θεάτρου στην παρουσίαση της «Αρχαίας Τραγωδίας». Επίσης, συνεργάζεται με ελληνικές και ξένες εκδόσεις και με την αίθουσα τέχνης «Αστρολάβος».


«Στρατηγείο» για όλες τις δημόσιες συμβάσεις και όλους τους πόρους | Η Εφημερίδα των Συντακτών\nΤροπολογία του υπουργείου Υποδομών προβλέπει «Πρόγραμμα Στρατηγικών Δημοσίων Συμβάσεων» και Επιτροπή υπό τον πρωθυπουργό που θα τις παρακολουθεί. Το ΤΑΙΠΕΔ γίνεται αξιολογητής της ωρίμανσης των έργων ● Νίκος Παππάς: «Ολοι οι πόροι οδηγούν στο Μαξίμου».\nΕνα επιτελικό κράτος... εντός του επιτελικού κράτους, από το οποίο θα φιλτράρονται τα δισεκατομμύρια πόρων του Ταμείου Ανάκαμψης και του ΕΣΠΑ, συγκροτεί η κυβέρνηση, μέσω των λεγόμενων «Δημοσίων Συμβάσεων Στρατηγικής Σημασίας». Σχετική τροπολογία κατατέθηκε χθες από τον υπουργό Υποδομών και Μεταφορών Κ. Καραμανλή σε νομοσχέδιο του υπουργείου Οικονομικών με το οποίο ενσωματώνονται δύο κοινοτικές οδηγίες για τις ανακεφαλαιοποιήσεις πιστωτικών ιδρυμάτων και χρηματοδοτικών εταιρειών.\nΗ τροπολογία προβλέπει τη μετεξέλιξη της «Επιτροπής Μεγάλων Εργων» σε «Κυβερνητική Επιτροπή Συντονισμού Συμβάσεων Στρατηγικής Σημασίας», υπό την προεδρία του πρωθυπουργού, η οποία θα παρακολουθεί το «Αναπτυξιακό Πρόγραμμα Δημοσίων Συμβάσεων Στρατηγικής Σημασίας». Το πρόγραμμα αυτό θα αφορά δημόσιες συμβάσεις προϋπολογισμού άνω των 50 εκατ. ευρώ, «εμβληματικά» έργα μικρότερου προϋπολογισμού, συμβάσεις χρηματοδοτούμενες από ΕΣΠΑ προϋπολογισμού άνω των 30 εκατ. ευρώ και όλες τις συμβάσεις που θα χρηματοδοτηθούν από το Ταμείο Ανάκαμψης και θα παρακολουθείται και θα συντονίζεται από την Επιτροπή υπό τον πρωθυπουργό.\nΦιλοσοφία του σχεδίου είναι να τεθούν υπό στενό και κεντρικό κυβερνητικό έλεγχο όλοι οι διαθέσιμοι φορείς και πόροι, δηλαδή τα 32 δισ. του Ταμείου Ανάκαμψης, οι αντίστοιχοι του ΕΣΠΑ, αλλά και του Προϋπολογισμού Δημοσίων Επενδύσεων. Το πρόγραμμα «στρατηγικών επενδύσεων» θα έχει πενταετή κύκλο και σε αυτό μπορούν να ενταχθούν υπουργεία, περιφέρειες, δήμοι, εταιρείες του «Υπερταμείου» (της Ελληνικής Εταιρείας Συμμετοχών και Περιουσίας), αλλά και όποιος άλλος φορέας ορίζεται με απόφαση της Κυβερνητικής Επιτροπής. Οι δημόσιοι φορείς θα καλούνται κάθε έξι μήνες να υποβάλλουν προτάσεις για ένταξη συμβάσεών τους στο πρόγραμμα «Στρατηγικών Συμβάσεων», ενώ τα κριτήρια υπαγωγής είναι υπερβολικά «ευρύχωρα και ευέλικτα» και τελικώς πολιτικά.\nΜε την ίδια τροπολογία υλοποιείται και η φημολογούμενη εδώ και καιρό μετεξέλιξη του ΤΑΙΠΕΔ από ταμείο αποκρατικοποιήσεων σε «φορέα ωρίμανσης των συμβάσεων» στρατηγικής σημασίας. Η διάταξη αναφέρει ότι το ΤΑΙΠΕΔ «μπορεί εναλλακτικά να ορίζεται» ως φορέας ωρίμανσης των έργων είτε με απόφαση της υπό τον πρωθυπουργό Επιτροπής, είτε από τους φορείς που έχουν εντάξει στο πρόγραμμα συμβάσεις αρμοδιότητάς τους. Ετσι, το ΤΑΙΠΕΔ εξελίσσεται σε ένα είδος «τροχονόμου» για έργα και πόρους εκατοντάδων εκατομμυρίων.\n■ «Ποιους εξυπηρετείτε, κ. Μητσοτάκη, με το “όλοι οι πόροι οδηγούν στο Μαξίμου”»; αναρωτιέται ο τομεάρχης Υποδομών του ΣΥΡΙΖΑ Νίκος Παππάς σε δήλωση-σχόλιο για την τροπολογία. «Ολοι οι δρόμοι και όλοι οι πόροι θα οδηγούν στο Μαξίμου. Θα βρίσκονται υπό τον έλεγχο του ίδιου του Κυριάκου Μητσοτάκη. Ο οποίος όχι μόνο μαζεύει όποιο ευρώ κινείται σε ΕΣΠΑ, Ταμείο Ανάκαμψης, ταμεία συνοχής και ΣΔΙΤ, αλλά και φανερώνει τη μηδενική του εμπιστοσύνη σε υπουργούς και διοίκηση», αναφέρει ο κ. Παππάς.


Πώς να αποφύγετε την αϋπνία - Psygrams Ideas in Words\n23 Απρ Πώς να αποφύγετε την αϋπνία\nPosted at 23:33h in Δωρεάν Άρθρα | Coaching | Tips by Άννα Μπουτόλα\nΟ ύπνος είναι βασικό συστατικό τόσο της σωματικής όσο και της ψυχικής υγείας των ατόμων. Πολλά άτομα έρχονται καθημερινά αντιμέτωπα με τον μεγαλύτερο εφιάλτη τους, την αϋπνία. Ως αϋπνία ορίζεται η δυσκολία του ατόμου να κοιμηθεί ή η αδυναμία να έχει συνεχόμενο και ξεκούραστο ύπνο. Η έλλειψη ύπνου μπορεί να οδηγήσει σε έντονα προβλήματα μέσα στην ημέρα όπως η κόπωση, τα νεύρα, οι εντάσεις, η δυσκολία συγκέντρωσης, η μειωμένη αποδοτικότητα στην εργασία και οι πονοκέφαλοι. Τι μπορούμε όμως να κάνουμε για να απολαύσουμε έναν βαθύ και ήρεμο ύπνο;\nΑπολαύστε ένα χαλαρωτικό μπάνιο. Έρευνες έχουν δείξει ότι το ζεστό ντουζ είναι αποτελεσματικό όταν γίνεται μία ώρα πριν τον ύπνο. Σε αυτό το διάστημα το σώμα παίρνει το χρόνο που χρειάζεται να μειώσει τη θερμοκρασία του και να χαλαρώσουν οι μύες.\nΟριοθέτηση του χρόνου στο κρεβάτι. Προσπαθήστε να περιορίσετε το χρόνο που περνάτε στο κρεβάτι με ασχολίες όπως το διάβασμα, η δουλειά ή η τηλεόραση. Προσπαθήστε να ξαπλώνετε την ώρα που είναι να κοιμηθείτε.\nΣύντομος ύπνος. Στις περιπτώσεις που κάποιος πάσχει από αϋπνία καλό θα ήταν να αποφεύγει τον μεσημεριανό ύπνο. Παρόλα αυτά, αν αισθάνεστε κουρασμένοι κατά τις μεσημεριανές ώρες και χρειάζεστε ένα απογευματινό διάλειμμα, οι ιδανικές ώρες είναι μεταξύ δύο με πέντε το απόγευμα για 30 λεπτά περίπου.\nΒραδινές διατροφικές συνήθειες. Θα πρέπει να αποφεύγονται βαριά φαγητά το βράδυ γιατί πολύ συχνά οδηγούν σε δυσπεψία. Για τη βελτίωση του ύπνου σας θα πρέπει να γευματίζετε 2 με 3 ώρες πριν την προγραμματισμένη ώρα ύπνου.\nΚαλός προγραμματισμός των ωρών ξεκούρασης. Μπορεί να ακούγεται αγχωτικό αλλά είναι σημαντικό να μην διαταράσσετε το πρόγραμμα του ύπνου σας. Με αυτό τον τρόπο το σώμα μαθαίνει το πρόγραμμα και έρχεται σε κατάσταση χαλάρωσης εκείνες τις συγκεκριμένες ώρες.\nPws na apofygete thn aupnia